
Украина тасиль ве илим назирлиги 

Къырымтатар тили 


Сёз чешитлери акъкъында 
умумий малюмат 


1-мешгъулиет. Сёз чешитлери акъкъында бильги- 
леринъизни хатырланъыз ве нокъталар ерине керекли 
сёзни язынъыз. 
1. Бизим нуткъумыз ... ибарет. 2. Сёзлер 
. группаларгъа болюнелер. 3. Сёзлернинъ 
маналарына коре болюнмесине ... ... дейлер. 
4. Эр бир сёз чешити предметнинъ адыны, ... ... 
бильдире. 
Ярдымджы сёзлер: маналарына коре, сёзлерден, 
аляметини ве иш-арекетини, сез чешитлери. 


=. 


ою 1. Ресимге бакъынъыз. Предметнинь адыны, аляметини 

| ве иш-арекетини бильдирген сёзлерни айтынъыз. 

2. Ресимге эсасланып, 5-6 джумле уйдурынъыз ве 
дефтеринъизге язынъыз. 

2-мешгъулиет. Хатырланъыз ве джумлелерни сы- 
зыкънен догъру сёзнен багъланъыз. 


1. Инсанлар, айванлар ве сыфат 
предметлернинъ адларыны 
бильдирген сёзлер — 


2. Предметлернинь аляметле- фииль 
рини бильдирген сёзлер — 
3. Предметлернинь иш-ареке- исим 


тини бильдирген сёзлер — 


З-мешгъулиет. Сёзлерни окъунъыз. 

Бекледи, денъизджи, Кефе, акъыллы, терен, 
чагъала, тюшюне, мераметлик, тёгерек, къаса- 
ба, лезетли, динълейлер, Салгъыр, мераметлик, 
мавы, Мерьем, ляле. 

Башта предметлернинъ адларыны, сонъ аляметини, сонъ- 
ра иш-арекетини бильдирген сёзлерни язып алынъыз. 
Нумюне: 

1) денъизджи, ..., ..., .... 

2) терен, ...,...,.... 

3) бекледи ..., ..., .... 


4-мешгъулиет. Джедвельге бакъынъыз. 


Сез чешитлери 


Гизе 

1. Сез чешитлери деп, неге айтьла? Хатырланъыз ве 
айтынъыз. Джедвельде кьач сёз чешити бар? 

2. Сиз насыл сёз чешитлерини знди билесиньиз? Олар 
насыл айырыла? 

З. Инсанларнынъ, айванларнынъ, предметлернинъ 
адларыны бильдирген сёзлерге не дейлер? Я олар- 
нынъ аляметини бильдирген сёзлерге не дейлер? 
Иш-арекетни бильдирген сёзлерге не дейлер? 

4. Джумлелерде сёзлерге суаллер къойып, сёз чешит- 
лерининъ адыны айтынъыз. 

Сувукъ къыш кельди. 
Къар ягъа. 
Балалар къаргъа къуваналар. 


Буны билинъиз! 


Там маналы сёзлер алты сёз чешитине 
болюнелер: исим, сыфат, фииль, сайы, за- 


мир, зарф. 


5-мешгъулиет. Окъунъыз. Эр бир сёз нени бильдир- 
генини анълатынъыз. 


Урба, къуру, байрам, къорчалады, дюльбер, 
багъышладым, ешиль, антер, тикенли, сазагъан, 
кийдим, къабукъ, къаверенки, кетирди, назик. 


Сёзлерни бойле тертипте язып алынъыз: 
Исимлер: урба, ... , 
Сыфатлар: къуру, ... , 
Фииллер: къорчалады, ...,.... 


6-мешгъулиет. Джумлелерни окъунъыз. 


1. Багъ-багъчаларда мейва, бостанларда 
къавун, къарпыз пише. 

2. Сабалары япрачыкълар узеринде чыкъ 
тамчылары кумюш киби йылтырайлар. 

З. Орманлар, чименликлер, чайырлар тюр- 
лю ренкте ачкъан чечеклерге чевирильген. Олар 
назик эм де дюльберлер. 

4. Кичкене Хатиджечик тиш экими олмакъны 
арзу эте. 

о Дефтериньизге кочюрип язынъыз. Исимлерни -- бир 
\ сызыкънен, фииллерни — эки сызыкънен, сьфатларнь 
исе далгъалы сызыкънен сызынъыз. 


= · акъыллы — розумний (-а, -е, -1) 
= • кичкене — маленький (-а, -е, -1) 
- къорчаламакъ — захищати 

· арзу этмек — мріяти 
• назик — ніжний (-а, -е, -1) 


Георгий Скребицкий, Вера Чаплина 
Къар ичиндеки тавшанчыкълар 


Тарлаларда даа къар ирип битмеден, тавшан 
балалады. Тавшан балачыкълары козьлери ачыкъ 
алда, сыджакъ тончыкънен догъалар. Олар 
догъгъанынен чапмагъа билелер. Ана сютюни 

эмип тойгьан сонь, олар анда-мында чапалар, 
чалылар ве къар курьтюклери тюбюне сакълана- 
лар. Аналары оларны ташлап, къайдадыр чапып 
кеткенине бакьмадан, тавшанчыкълар сессиз, 
шаматасыз, чаяланмай, тынч яталар. 

Арадан бир, эки, учь ве башкъа куньлер 
кече. Ана-тавшан бутюн тарла бойлап чапа, чап- 
къалай, балаларыны чокътан унуткъан. Тавшан 
балачыкълары исе эп яталар. Оларгъа чапмакъ 
олмай, кокте авланып юрьген къыргъый уджюм 
эте, я да излерине тильки тюше биле. 

Ниает, янларындан ана-тавшан чапып кеч- 
мекте. Ёкъ, озь аналары дегиль, насылдыр ябан- 
джы тавшан. Тавшан балачыкълары онъа: 

— Бизлерни эмиздирсенъиз! — дейлер. 

— Яхшы, келинъиз, эминъиз. 

Оларны эмиздирген сонъ, тавшан ёлуны 
девам эте. Тавшан балачыкълары исе кене чалы- 
лар тюбюне сокъулып яталар. Оларнынъ анала- 
ры исе къайдадыр башкъа тавшанчыкъларны 
эмиздире. 

Тавшанларда адет ойле экен, бутюн тавшан 
балаларыны бир къоранта деп саймакъ мумкюн. 
Ана-тавшан, къайда тавшан балаларыны корь- 
месин, оларны эмизе, тойдура. Олар ана-тав- 
шаннынъ озь балаларымы, ёкъса ябанджымы, 
онынъ ичюн фаркъы ёкъ. 

Тавшан балаларына анасыз яшамакъ зор 
беллейсинъизми? Ич де ойле дегиль! Олар 
ушюмейлер, устьлеринде тончыкълары бар. 
Ана-тавшанларнынъ сютю ойле татлы, къою ки, 
тавшанчыкълар оны бир кере яхшы тойып эмсе- 
лер, бир къач кунь токъ юрелер. 

Секиз-докъуз кунь кечкен сонъ исе тавшан 
балачыкълары отларны ашап башлайлар. 

Урие Эдемованынъ терджимеси 


7 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћіїрѕ://ітго.доу.иа 


б И 


8 


юм — 


. Метинни дикькъатнен окъунъыз. 

. Тавшан балачыкълары догъгъанынен не япалар? 

. Оларны тек озь аналары эмиздиреми? 

. Тавшанларда насыл адет бар экен? Бу акъта метин- 


ден парчаны тапып, текрар окъунъыз. 


.Не ичюн тавшанчыкъларгъа анасыз яшамакъ зор 


дегиль? 


къар курьтюги — замет 

чаяланмакъ — балуватися, пустувати 
къыргъый — яструб 

ябанджы — чужий (-а, -е, -1) 

адет — звичай, традиція 

къою сют — жирне молоко 


Къырымтатар тили 


Исим. 
Исим акъкъында умумий малюмат 


Инсанларнынъ, айванларнынъ ве пред- 
метлернинъ адларыны бильдирген сёзлер- 
ге исим дейлер. 

Адамларгъа аит олгъан исимлер ким? 


кимлер? суаллерине джевап берелер. 
Меселя: Ремзие, оджа, балалар. 
Къалгъан исимлер не? нелер? суалле- 
рине джевап берелер. 
Меселя: къуш, арслан, ралелер. 

7-мешгъулиет. Сёзлерни дефтеринъизге кочюрип 
язынъыз. 


Сельби, къыр, эким, пападие, ала, богъдай, 
деве, инсан, Айдер, согъан, туруп, кестане, тата, 
Салгъыр, дайы, дефтер, йылдыз, къарандаш, 
Акиме, эмдже, тимсах, къайыкъ, чалгъыджы, 
къартбаба. 


Ким? суалине джевап берген исимлернинъ астыны 
сызынъыз. 


8-мешгъулиет. Исимлерни дефтеринъизге кочю- 
рип язынъыз. Нокъталар ерине келишкен арифлерни 
язынъыз. 

Ярд...м, дж...лек, фиск..., берб...р, тыр- 
нав...ч, тоб...н, тераз..., сыгъ...н, орьт..., лейл...к, 
кь...ле, ист...к, з...рна, дерв...за, бул...т, бодж...к, 
ал...джы, ал...н. 

1. Джилек, зурна сёзлерини сес ве арифлер боюнджа 


талиль этинъиз. 
2. Бу сёзлернен джумлелер уйдурып язынъыз. 


9-мешгъулиет. Тапмаджаларны окъунъыз. Джевап- 
ларыны тапынъыз. 


Бурмасыны ашайсынъ, УФ? 
Шифасыны аласынъ. 
Софра устюнде табакъ, 


Бизге керек сёз... . 


Бу мейва къып-къырмызы, 
Ичинде пек чокъ «къызы». 
Гулюне балкъурт къонар, 
Бильмем демень, одыр ... . 


Дефтеринъизге кочюринъиз. Исимлерни тапып, устюне 
суалини язынъыз. 

10-мешгъулиет. Джумлелерни окъунъыз, дефте- 
ринъизге язынъыз. 


1. Къартанам азбарда тюрлю гуллер асрай. 

2. Багъчада къушлар чивильдеше. 

З. Кунеш къыр артына къонды. 

4. Селим агъа багъчада армут тереклери 
отуртты. 


Ким? не? суаллерине джевап берген сёзлернинъ асты- 
ны сызынъыз. 


11-мешгъулиет. Метинни окъунъыз. Эр бир абзацта 
не акъкъында айтыла? Анълатынъыз. Ким? не? суалле- 
рине джевап берген сёзлерни язып алынъыз. 


Акъшам анам ве бабам иштен къайттылар. 
Къорантамыз софра башында топланды. Эпи- 
миз битам пиширген къашыкъаш шорбасыны 
ашадыкъ. Битам пиширген шорба пек лезетли 
олды. 

Эр кес ашагъан сонъ мен анама софра- 
ны джыймагъа ярдым эттим. Сонъ савутларны 
ювдым. 

Акъшам емегинден сонъ буюклер озь- 
ара лаф эттилер. Мен исе мультфильмни сейир 
эттим. 


ба Ресимге эсасланып, икяе уйдурынъыз ве дефтеринъиз- 
“<” ге язынъыз. 


в 12-мешгъулиет. Аталар сёзлерини окъунъыз. Мана- 
| ’ ларыны анълатынъыз. 


Бир китап бинъ адамны огрете. 


Терек емишинен, инсан ишинен корюнир. 


Дефтеринъизге язынъыз. Исимлерни тапып, астыны 
сызынъыз. Китап, терек сёзлерининъ схемаларыны 
япынъыз. 


- бурма — кручений пиріг, рулет з м'ясом 

• шифалы — цілющий (-а, -е, -1) 

- кьашькьаш — дрібні пельмені в бульйоні 
- акьшам емеги -- вечеря 


3-4. 


Сеитумер Эмин 
Япалакъ-япалакъ къар ягъа 


Бабам дагьгьа одун кетирмеге кетеджегини, 
мени ве Джевджетни де озюнен аладжагъыны 
тап акьшамдан айткъан эди. Биз Джевджетнен 
сабагьа къадар бир тёшекте ятып, къуванчы- 
мыздан юкъламай, сабаны таптыкъ. Эрте турып, 
чарыкъларымызны кийдик, азбаргъа чыкътыкъ... 

Кокчемен байырдан чькькьан сонь, бабам 
бизни чана устюне отуртты, тонуны чыкъарып, 
бизим устюмизге япты. Бираз кечкен сонъ, 
сабырымыз етмей тарсыкъып, чанадан тюштик. 

Кок юзюни толдурып учкъан къар япа- 
лакъларыны тутаджакъ олып чапкъаладыкъ ве 
бири-биримизге урунып, йыкъылып, къар ичин- 
де юварланып кетемиз. Бу исе бизге ойле бир 
къуванч кетире ки, биз не ушюгенимизни, не 
де болдургъанымызны дуймай кетемиз. Бабам 
исе ара-сырада бизге айланып бакъа, кулюмси- 
рей. Янакъларымыз кираздай къызара; къычы- 
рышып, кулюшип, баргъан сайын ойнашып, къар 
япалакъларыны тутамыз. Къар япалакълары исе 
бизим сыджакъ авучларымызгъа тюшер-тюш- 
мез ирип, сув олып кетелер. 

Кетип тургъан еримизде бабам бирден токъ- 
тады, биз исе чанагъа сюрюнип йыкъылдыкъ. 
Бабамнынъ огюнде ап-акъ къар ичинде бир тав- 
шанчыкъ тырмалана, аякъ устюне тураджакъ 
олып чекише... Эки аягъындан яралангъан бу 
айванчыкъ меджалсыз, сёнюк козьлеринен бизге 

тараф къоркъа-къоркъа бакъа. Бабам эгилип, тав- 
шанны алайым дегенде, о, бир кереден тура- 
джакъ олып, бир даа йыкъылды, яралы аякъла- 
рыны котералмай, сюйрелип-сюйрелип, созулып 
къалды. Бабам оны котерип алды, яралы аячыкъ- 
ларыны явлукънен сарды ве тонунен устюни япты. 
Биз эм къуванып, эм де яныкълап, тавшанчыкъ- 
ны сыйпай, ушюмесин деп, о якъыны, бу якъыны 
къапатамыз. 
ме н! 
є 
2—7 
ПЕ «т 
ЕЕ = 
== == 


| 
С 
Е УМ 


А З 


Бабам чанагьа одунларнь юкледи, бизни де 
чана устюне отуртты, янымызгъа тавшанчыкъны 
ерлештирди ве ёлгъа чыкъты. 

Эвимиз дагъ этегинде, балабан бир джевиз 
тереги тюбюнде, байыргъа таянып тура. Пен- 
джереден бакъкъан анам бутюн койни коре... 
Анам бизим кельгенимизни корьсе керек, биз 
якъынлашкъанда, араба къапыны ачты ве биз- 
лерни, ушюгендирлер деп, чабик-чабик соба 
янгъан одагъа алып кирди. Бизлер соба артын- 
да миндерчик устюне отурып етиштирмедик, 
бабам тавшанчыкъны да алып кирди. Лякин о, 
къыбырдамай, джайылып къалды... 

Бираз вакььт кечкен сонь тавшанчькь 
озь-озюне кельгендай олдь, еринден тура- 
джакъ олып ынтылды. Лякин турамады. 

Бабам одунларны бошатып, бир къач къы- 
зылчыкъ кутюги парлап, соба ичине кетирип 
къойды да, аджеле-аджеле чыкъып кетти. Биз 
дуймай къалдыкъ. Бабам къайтып кельгенде, 
элиндеки иляджны бизге корьсетип: 

— Мына бу иляджны тавшаннынъ аякъ- 
ларына якъсакъ, тавшанчыкъ яхшы олур, он 
куньден сонъ аякъларына басар, — деп, бизим 
янымызгъа келип отурды ве тавшанчыкънынъ 
аякъларына илядж якъып башлады. 

Пекмез тюсюне ошагъан бу илядж, кер- 
чектен де, беш-алты кунь кечкен сонъ, тав- 
шанчыкъны аякъ устюне турсатты, амма энди 
биз раатсызланып башладыкъ. Биз эр кунь 
онъа аш, сув бере, ярасыны багълай ве аркъа- 
сыны сыйпай эдик. Куньлерден бир кунь о 
энди не аш берсек ашай, не сув иче. Козьлери 
сёнюкти, бир шейге айланып бакъмай, ятакъ- 
лап башлады. Та сонъу къапыгъа чапкъылып, 
пат-пат этип, аякъларыны ерге урып, башыны 
юксекке котерип, арт аякълары устюне тура, 
шимди сычрайджакътай котериле... Бу алны 
корьген анам: 

— Огълум, тавшанчыкъны дагъгъа йибер- 
мек керек. Анда ювасы, анасы-бабасы бардыр. 
Сиз оны не къадар эйбетлесенъиз де, о дагълар- 
ташларгъа, озь эвине къайтмакъ истер, — деди. 

Мен шыншыкълап башладым. Бу арада 
бабам кирип кельди. Меним агълагъанымны 
корип, манъа дарылды. Мен бала олсам да, бу 
лафлардан сонъ тавшанчыкъны догъып оськен 
ювасына къайтмакъ истегенини анълап, оны 
дагъгъа йибермеге разы олдым. 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћірѕ://ітго.доу.иа 


иф 


Эртеси куню кене япалакъ-япалакъ къар 
ягъа, денъиз устюнде чувулдашып учкъан акъ- 
къушларны анъдыра, де козьлеримизге, де 
янакъларымызгъа урунып, ерге эне эди. Бабам 
тавшанчыкъны алды, биз де онынъ артындан 
байыргъа догъру кеттик. 

Таш чукъурлар дересине етер-етмез, бабам 
бизге бакъты да: 

— Дегиль инсанларнынъ, атта айванлар- 
нынъ джаныны да агъырттырманьъ..., — деди ве 
тавшанчыкъны бем-беяз къар устюне къойды. 
Тавшанчыкъ бабамнынъ къолундан сыптырыл- 
ды, бир къач кере тёпеге сычрады ве къачты, 
козь огюнден джоюлып кетти... Не къадар къар- 
лар ягъсалар да, о излер козюм огюнде. 


. Баба огъулларынен къайда кетелер? 

. Ёлда огъланчыкълар неге къуваналар? Бу акъкъында 
парчаны метинден тапып, ифадели окъунъыз. 

. Не ичюн баба бирден токътады? 


. Тавшанчыкъны эвде насыл бакътылар? 
. Не ичюн тавшанчыкъны кене дагъгъа йибердилер? 


. Метинден анасынен бабасынынъ айткъан сёзлерини 
тапынъыз ве дефтеринъизге язынъыз. 


№ — 


о лБ о 


- чарыкъ — постоли (взуття з сиром'ятної шкіри) 
- пекмез — сік груші або винограду 

(згущений кип'ятінням) 
- тьрмаланмакь — за текстом: намагатися 
- меджалсыз -- слабкий (-а, -е, -1), 

знесилений (-а, -е, -1) 

- ятакьламакь -- лежати 
- шыншыкъламакъ — хникати 
- сыптырылмакъ — зіскочити 

Къырымтатар тили 


Хас ве джыныс исимлер. Хас исимлер- 
нинъ буюк арифнен язылувы 


13-мешгъулиет. Схемагъа бакъып, хатырланъыз. 


Исим 


«7 — 


къыз — къызлар къуш — къушлар 
ала — алалар терек — тереклер 

эким — экимлер голь — голлер 

ишчи — ишчилер маса — масалар 


) 


ба . Исим насыл суаллерге джевап бере? 
“ӘӘ 2. Адамларгъа аит олгъан исимлер насыл суаллерге 
джевап берелер? 
З. Къалгъан исимлер насыл суаллерге джевап берелер? 
4. Сёзлерде къайд этильген ялгъамалар нени биль- 
дирелер? 
5. Не вакъыт -лар ялгъамасы, не вакъыт -лер ялгъама- 
сы языла? 


14-мешгъулиет. Сёзлерни окъунъыз. 


Адиле, дост, бульбуль, Акъяр, шеэр, Бель- 
бек, шиир, шаире, Сеттаров, тимсах, кельпеден, 
Къарадагъ, огълан. 


( зі! 1. Не ичюн базы сёзлер буюк арифнен языла? 
Ти ’ 2. Олар нени бильдирелер? 


З. Буюк арифнен язылгъан сёзлерни дефтеринъизге 
язып алынъыз. 

Исимлер хас ве джыныс олалар. 

Адамлар, айванлар, мемлекет, шезр, 
кой, сокьакь, озенлер, деньиз ве дагьлар- 
нынъ махсус адларына хас исимлер дей- 
лер. Хас исимлер буюк арифнен язылалар. 


Меселя: Эмиль, Багъчасарай, Коклуз. 

Джыныс исимлер исе бир сой пред- 
метлерни бильдирелер ве уфакъ арифнен 
язылалар. 

Меселя: тизе, къашкъыр, чёль, даре. 


15-мешгъулиет. Джедвельдеки сёзлерни окъунъыз. 
Хас исимлерге келишкен джыныс исимлерни язынъыз. 


Джыныс исимлер 


Акъмесджит 
Коккозь 


Салгъыр 
Аювдагъ 
Эмир 
Алиме 


Къоранта азаларынынъ ве сой-сопларынъызнынъ адла- 
рыны нумюне боюнджа ЯЗЫНЪЫЗ. 

Нумюне: 

Анамнынъ ады — Эмине. 

Бабамнынъ ады — ... . 


16-мешгъулиет. Окъунъыз. 


Номан Челебиджихан Джанкойтарафта Буюк 
Сонакъ коюнде Ибраим Челебининъ къоранта- 
сында догъды. Онынъ балалыкъ ве осьмюрлик 
чагъы анда кечти. Кой мектебинде окъуды. 

Кой мектебини битирген сонь Номан Акь- 
чора ве Зынджырлы медреселеринде окъуды. 
Соньра Туркиеде, Истанбул шеэринде тасили- 
ни девам этти. 

Н. Челебиджихан озюнинъ биринджи шиир- 
лерини Туркиеде окъугъан йыллары язып 
башлады. 


1. Метин къач абзацтан ибарет? 

2. Биринджи абзацта ким акъкъында ве не айтыла? 
Я экинджи абзацта? 

З. Сонъки абзацта не айтыла? 

4. Метинге серлева къоюнъыз. 

5. Буюк арифнен язылгъан сёзлерни дефтеринъизге 
язып алынъыз. Олар не ичюн буюк арифнен язылгъа- 
ныны анълатынъыз. 


17-мешгъулиет. Сёзлерни окъунъыз. Оларны эки 
сырагъа язып алынъыз. 


Кезлев, сокъакъ, тарла, Асан Чергеев, Чатыр- 
дагъ, халкъ, шаир, Джемиль Кендже, языджы, 
икяе, Махульдюр, ёл, тепси. 

Хас исимлер: ..., ..., .... 

Джыныс исимлер:...,...,.... 


Кезлев, Асан Чергеев сёзлеринен джумлелер уйдурып 
язынъыз. 


- хас исим — власне ім'я, іменник 

- джыныс исим — загальний іменник 
- кельпеден — плоскогубці 

- осьмюрлик -- підлітковий вік 

Алтын башнен Хыяр баш 
масал 


Бир заманда бар экен, бир заманда ёкъ 
экен, бир акъайнынъ къарысы бар экен. Олар- 
нынъ бир де къызчыкълары бар экен. Бу къыз- 
чыкъ ай десенъ — айдан, кунь десенъ — кунь- 
ден дюльбер экен. Мал дегенде, оларнынъ 
ялынъыз бир бузавчыкълары бар экен. 

Кель заман, кет заман, бу къыз баягъы бир 
яшына келе. Бир кунь онынъ анасы хасталана. 
Оледжекте акъайына васиет эте: 

— Эгер мен ольсем, къызчыгъымны хорла- 
ма, бузавчыгъымызны онъа берирсинъ, — дей. 

Куньлерден бир кунь къызчыкънынъ анасы 
оле. Бабасы кьарысынынъ дегенини япа. Бузав- 
чыкъны къызгъа бере. Лякин къызчыкъ анадан 
оксюз къалгъанына окюнип, эр кунь агълай. Бу 
вакъыт бабасы озь-озюне: «Къызым анасыны 
сагъынадыр, эвленсем, насылолурэкен», —дей. 
Эвлене. Бир къызы олгъан ярамаз бир къарыны 
ала. О къадын текозь къызыны севе, сая, кийин- 
дире. Огей къызыны исе эр кунь котеклей. Къыз- 
чыкъны чокъ хорлай. Бу къызчыкъкъа эр вакъыт 
бузав бакътыра, юнь ишлете. Озюнинъ къызы- 
на исе ич бир тюрлю иш яптырмай. Къызчыкъ 
эки йыл бойле чекише. Бутюн койнинъ халкъы 
бу къызчыкъны аджый. Къызчыкънынъ бабасы 
бу ишни коре, амма не япаджагъыны бильмей. 
Апайы оны да къоркъуза. 

Бир кунь саба эрте турып, бу къызчыкъ кене 
къолуна урчугъыны алып, бузавчыкъны бакъ- 
магъа кете. Кете-кете бир озеннинъ янына 
барып, бузавчыкъны отлата. Бузавчыкъ отлай. 

Къызчыкь озь анасьнь тюшюне ве, агьлай-агь- 
лай, юкьлап кьала. 

Бу арада бузавчыкъ озенден о якькьа кече. 
Къызчыкъ атылып турып, озенден атлайджакь 
ола, амма атлап оламай. Урчугъы сувгъа тюшип 
кете. Не япаджагъыны бильмей. Огей анасын- 
дан къоркъып, даа пек агълай. 


Озеннинъ янында бир къартанайчыкъ яшай 
экен. О къартанайчыкъ къызчыкънынъ агъла- 
гъаныны эшите. Къызчыкънынъ янына келе ве 


ондан: 

— Не ичюн агълайсынъ, къызчыгъым, сени 
ким урды? — деп сорай. 

Къызчыкъ козьяшларыны сюртип: 

— Неге агъламайым, мен эр кунь бузав ба- 
къам, сонъ урчукънен юнь де ишлейим, шимди 
бузавчыгъым озеннинъ о ягъына кечкен, барып 
къайтарайым дедим, урчугъым сувгъа тюшти 
кетти, шимди эвге барсам, огей анам, ким биле, 
не къадар котеклер. Иште, онынъ ичюн агъла- 
йым, — дей. 

Къартанай къызчыкъны аджый: 

— Сен онынъ ичюн агълама, къызчыгъым. 
Мен сени бахтлы этерим, — дей. 

Кене де сёзюни девам этип: 

— Сен, къызым, отур да, меним башымны 
бакъ. Мен юкълайым. Меним башымдан акъ сув, 
ешиль сув акъар, бу вакъыт мени уянтма. Сары 
сув акъкъанда мени уянтырсынъ, — дей. 

— Яхшы, къартанай, ятынъыз. Мен сизни 
сары сув акъкъанда уянтырым, -- дей къызчыкъ. 

Къартанайонынътизинеята. Къартанайнынъ 
башындан акъ, ешиль сув акъа, къызчыкъ уянт- 
май. Сары сув акъкъанда уянта. Къартанай бу 
сары сувнен къызчыкънынъ башыны юва. «Къы- 
зым, сакъын башынъны чезме, къайда ювдылар 
деп сорасалар, айтма,» — деп тенбиелей. 

Кунеш къона башлагъанда къызчыкъ, къор- 
къа-къоркъа, эвлерине къайта. Анасы къызнынъ 
къолунда урчугъы олмагъаныны корьгенинен, 
сорап биле отурмай. Оны котеклей. 

Бир гедже эписи юкълай экенлер. Сабагъа 
якъын огей ана юкъудан уяна. Уяна, амма, бакъ- 
са не корьсин, къаранлыкъ эвнинъ ичи неден- 
дир ярыкълана. Атылып тура ве огей къызнынъ 
башына бакъа. Бакъса, не корьсин, къызнынъ 
башы алтындан. 

— Тез айт, кьайда олдынъ, сенинь башынъны 
ким бойле япты? — деп, оны котеклемеге башлай. 

Огей анасы бу къызчыкъны о къадар котеклей 
ки, къызчыкъ къартанайгъа берген сёзюни унутып: 

— Мен озен артында бузавчыгъымызны бакъа 
эдим. Бузавчыгъымыз озеннинъ о бир ягъына кеч- 
ти, мен де оны къайтарайым дегенде, урчугъым 
сувгъа тюшип кетти. Сонъ сизден къоркъып, агъ- 
лап отура эдим, бир даа бир къартанайчыкъ кель- 
ди де: «Не агълайсынъ, къызым?» деп сорады. Мен 
исе урчугъымнынъ сувгъа тюшкенини ве сизден 
къоркъып агълагъанымны айттым. О мени аджы- 
ды, сонъ меним башымны сары бир сувнен ювды 
ве явлукьнен багьладь да, «сакьын башынъны 
чезме», деди. Лякин башым чезильген, иште, оны 
да сиз корьдинъиз, — дей. 

Бу сёзлерни эшиткен сонъ огей ана сабаны 
дёрт козьнен беклей. Саба ачыла. О озь кьызыны 
бузав бакьмагьа ёллай. Къолуна да бир урчукь, 
юнь бере де: 

— Сен де урчугъынъны сувгъа тюшюр де, агъ- 
лап отур. Къартанай кельсе, Алтын башнынъ айт- 
къаны киби айтырсынъ, — дей. 

Къыз кете, о да озен янына бара. Урчугъы- 
ны энъкъастан сувгъа тюшюрип, агълап башлай. 
Къартанай келип къызгъа: 

— Не агълайсынъ, къызым? — дей. 

— Не агъламайым, урчугъым сувгъа тюшти. 
Огей анамдан къоркъам. Шимди эвге барсам, 
мени, ким биле, насыл котеклер, — дей къызчыкъ. 

Къартанай бу къызны таный ве меселени анъ- 
лай. Къызгъа: 

— Къызым, отур да, меним башымны бакъ. 
Башымдан акъ сув, сары сув акъкъанда уянтма, 
ешиль сув акъкъанда уянтьрсьнь, — дей. 

Къыз къартанайнынъ башыны бакъа. Акъ сув 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћірѕ://ітго.доу.иа 


акъа, сары сув акъа, уянтмай. Ешиль сув акъкъан- 
да уянта. Къартанай онынъ башыны ешиль сувнен 
юва да, явлукънен байлай, ве «буны сакъын чез- 
ме» дей. Къыз, къувана-къувана, анасына келе. 

Бир къач афта кече. Анасы, къызымнынъ 
башыны чезип бакъайым, алтынлангъан экенми 
деп, къызынынъ башыны чезе. Бир даа бакъса, 
не корьсин, къызнынъ башында хыярлар осип 
башлай. Анасы къызынынъ башында оськен 
хыярларны юлкъа. Лякин хыярлар даа зияде 
оселер. Иште, бунынъ ичюн шу къызнынъ адыны 
да Хыяр баш деп къоялар. Ич кимсе о къызгъа 
къулакъ асмай. 


Алтын баш исе даа да дюльберлеше. Бир кунь 
Хыяр башнынъ анасы тойгьа кеткенде, озюнинь 
Хыяр баш къызыны да алып кете. Алтын башны 
алмай. «Мен де кетем» дегени ичюн оны яхшы 
этип котеклей ве эвге къапап ташлай. Алтын баш 
эв ичинде агълай-агълай отургъанда, кене де 
къартанайчыкъ келе. Ондан: 

— Не ичюн агълайсынъ, къызчыгъым, сени 
кене де ынджыталармы? — деп сорай. 

— Огей анам бузавчыгъымны сойды ве мени 

де пек яман этип урды. Оньнь ичюн агълайым. 
Зм о озюнинь Хыяр баш къызыны тойгьа алып 
кетти. Мени алып кетмеди, — дей къызчыкъ. 

— Сен къызым, бузавчыгъынънынъ кемикле- 
рини манъа кетир, биз оны мына бу чукъур ичине 
комейик, — дей картанай. 

Къызчыкь бузавчыгьынынъ кемиклерини 
кетире, оларны комелер, бираз вакъыт кечкен 
сонъ къартанай кемиклерни комген чукъурнынъ 
устюне бир тепме ура, о ерден бир арап атылып 
чыкъа. Къартанай арапкьа: 

— Яхшы къыз урбасы ве эки атлы бир фай- 
тон кетир, — дей. Арап шу ерден гъайып ола, тез 
вакъыт ичинде къартанайнынъ истеклерини ери- 
не кетире. 

Алтын баш кийине, файтонгъа минип, тойгъа 
кетелер. Олар ёлда Хыяр башларнынъ огюз ара- 
басынен кеткенлерини расткетирип, оларнынъ 
янындан кечип кетелер. Хыяр башларнынъ огюз 
арабасы исе, джыйкъылдай-джыйкъылдай, арт- 
та къала. Той азбарына барып киргенде, бутюн 
мусафирлер оларны тантаналы суретте къаршы- 
лап алалар. Алтын баш къызчыкъны келиннинъ 
янына отурталар. 


. Акьайньнь къарысы насыл васиет эте? 

. Къызчыкънынљъ анасы ольген сонъ бабасы не япа? 

. Ярамаз къары огей къызыны севеми? 

. Къызчыкънынљъ урчугъы къайда тюше? 

. Къартанай къызчыкъны насыл аджый? 

.Не ичюн огей ананынъ къызчыгъына Хыяр баш 
дейлер? 

7. Къартанай Алтын башкъа насыл ярдым эте? 

8. Къайсы къызчыкъны сиз бегендинъиз? Не ичюн? 

9. Масалнынъ къайсы парчасыны окъугъанда, сизде 

кулькю дуйгъусы пейда олды? Бу парчаны тапынъыз. 


о лом — 


Масалньнь бир парчасыны саналаштырынъыз. 

ЛЕВІ 


- къары — дружина 
- васиет — заповіт 

. урчукь — веретено 

- энъкъастан — навмисне 

. юлкьмакь -- виривати, висмикувати 
- тантаналы суретте -- урочисто 


Къырымтатар тили 


Исимлернинь келиш 
ялгьамаларынен тюрленюви 


18-мешгъулиет. Окъунъыз. Метинни язып алынъыз. 
Суаллерини язманъыз. Нокъталар ерине орман сёзюни 
керекли шекильде язынъыз. 
Кой четинде буюк орман бар. Бу (къайда?)... 
чам, эмен, къарагъач тереклери осе. (Ненинъ?) 
ортасында орманджы яшай. Биз (къаерге?) 
чокъ барамыз. (Къаерден?) ... догъру эвге 
къайтамыз. 


Орман сёзюнде ялгъамаларны къайд этинъиз. 


Исимлернинъ суаллер боюнджа денъи- 
шювине келишлернен денъишюв я да 
тюрленюв дейлер. Къырымтатар тилин- 


де алты келиш бар: баш келиш, саиплик 
келиши, догърултув келиши, ер кели- 
ши, тюшюм келиши, ер келиши, чы- 
къыш келиши. 

19-мешгъулиет. Джедвельге бакъынъыз. 


Келиш- 
лернинъ 
адлары 


Баш келиш Ким? не? 


Саиплик Кимнинь? Дагънынъ, 

келиши ненинъ? ТОПНЬІНЬ, 
раленинь, 
дерснинь. 


Догьрултув | Кимге? Дагьгьа, 
келиши неге? топкъа, 
къаерге? ралеге, 
дерске. 


Тюшюм Кимни? Дагьны, 
келиши нени? ТОПНЬЇ, 

кьаерни? ралени, 

дерсни. 


Ер келиши Кимде? Дагьда, 
неде? топта, 
къаерде? раледе, 
не вакъытта? | дерсте. 


Чыкъыш Кимден? Дагьдан, 

келиши неден? топтан, 
къаерден? раледен, 
не вакъттан? | дерстен. 

1. «Исимлернинь келишлернен тюрленюви» джедвели- 
ни бойле окъунъыз: 
а) Эр бир келишнинь ады; 
б) Келишнинь суаллери; 
в) Келиш шеклинде кельген исимлер. 


2. Келишлернинь адларыны ве суаллерини огренинъиз 
ве акълынъызда тутунъыз. 


20-мешгъулиет. Окъунъыз. Шеэрлернинъ адларын- 
да ялгъамаларнынъ денъишювини козетинъиз. 


1. Биз Багъчасарай, Судакъ, Акъмесджит, 
Кезлев шеэрлерине кезинтиге бардыкъ. 
2. Багьчасарайнынъ, Судакънынъ, Акъмес- 
джитнинь, Кезлевнинъ талебелеринен таныш - 
тыкъ. З. Биз Багъчасарайгъа, Судакъкъа, Акъ- 
месджитке, Кезлевге чокъ барамыз. 4. Багъ- 
часарайны, Судакъны, Акъмесджитни, Кезлев- 
ни пек бегендик. 5. Багъчасарайда, Судакъта, 
Акъмесджитте, Кезлевде миллий мектеплер 
бар. 6. Багъчасарайдан, Судакътан, Акъмес- 
джиттен, Кезлевден талебелер бизге муса- 
фирликке келеджеклер. 


Джумлелерни язып алынъыз. Хас исимлернинъ устюне 
келишини язынъыз ве ялгъамасыны къайд этинъиз. 


Буны билинъиз! 


Келиш ялгъамаларынынъ къалын ве индже 
созукъларнен кельген шекиллери, янъгъы- 
равукъ ве сагъыр тутукъларнен башлангъан 
шекиллери бар. 

Сёзнинъ соньки эджасы къалын олса, ял- 
гъама да къалын олур. Сёзнинъ сонъки эджасы 
индже олса, ялгъама да индже олур. 

Меселя: азбаргъа, мектепке. 

Сезнинь сонъки эджасы янъгъыравукъ 
тутукьнен я да созукьнен битсе, кьошулгьан 
ялгьама янъгъыравукъ тутукьнен башлана. Сёз- 
нинъ сонъки эджасы сагъыр сеснен битсе, кьо- 
шулгъан ялгъама сагъыр тутукънен башлана. 

Меселя: дагъда, кирпиде, мектепте. 


21-мешгъулиет. Окъунъыз. 


Анам эвде сюттен (не?) ... япа. (Ненинь?) ... 
лезети пек яхшы ола. Къартанам язда (неге?) 

сарымсакъ да къоша. Мен ве къардашым 
(нени?) ... пек севемиз. Оджамыз айта: « (неде?) 
... файдалы мадделер чокъ». Анам (неден?) ... 
язма да япа. 
Нокъталар ерине, суаллерге эсасланып, къатыкъ 
сёзюни керекли келиште язынъыз. Келиш ялгъамасы- 


ны къайд этинъиз. Баш келиште кельген исимлернинъ 
астыны сызынъыз. 


22-мешгъулиет. Джумлелерни окъунъыз. 


1. Ватанымыз Къырымда пек чокъ аджайип 
айванлар яшайлар. 

2. Такътакъкъуш терекни зарарлы ашерат- 
лардан къуртара. 

З. Къаплан авгъа чыкъкъанда мытлакъа бир 
де бир айванны тутып келе экен. 

4. Чокъракънынъ темиз, салкъын сувундан 
ичтик. 

5. Чокъракъны пусюрликтен темизлеп, 
Бурун-Къаягъа чыкъувны девам эттик. 


Н. Керичлиден 


Джумлелерни дефтеринъизге язынъыз. Ялгъамалары 
къайд этильген сёзлернинъ устюне келишини язынъыз. 
Баш келиште кельген исимлернинъ астыны сызынъыз. 

Тертип зткен Сание Саттарова 
Аметхан Султан 


Аметхан Султан -- къырымтатар халкъы- 
нынъ шанлы огълудыр. О озюнинъ къараманлы- 
гъынен бутюн дюньягъа танылды. Аметханнынъ 
дженк вакътында япкъан ишлери ве джесюрлиги 
тарихта къалды. 

Аметхан Султан Къырымнынъ Алупка шеэ- 
ринде догъды. Дженктен эвель Къача арбий ави- 
ация учуджылары мектебинде окъуды. Дженк 
вакътында Аметхан Султан кокте фашист учакъ- 
ларынен джесюрликнен куреше. О, шахсен, озю 
душманнынъ 30 учагъыны ве группасынен бера- 
бер 19 учагъыны урып тюшюрди. Ярославль шеэ- 
ринде олгъан урушларда Аметхан Султан озь уча- 
гъынен душман учагъына атылып, таран япа. 

Аметхан Султан челик ирадели учуджы, 
алчакьгоньюлли, саде ве алидженап бир инсан 
эди. О, Ватаныны пек севе зди. Дженктен сонь 
джесюр учуджы чокь йыллар девамында янъы 
учакъларны сынады. Бинъ докъуз юзь етмиш 
биринджи сенеси, февраль1-де, Аметхан Султан 
сынав вакътында учакънен патлап, эляк олды. 

Шаирлеримиз Аметхангъа шиирлер, 
дестанлар ве йырлар багьышладылар. Къара- 
ман учуджы-сынавджы Аметхан Султаннынъ 
айдын хатиреси халкъымызнынъ юрегинде эбе- 
дий яшайджакъ. 


1. Метинни дикъкъатнен окъунъыз. 

2. Аметхан Султан ким олгъан? 

З. Дженк вакътында учуджы не япкъан? 
4. Аметхан Султан не вакъыт эляк олды? 


«Аметхан» йырыны тапып, эзберленъиз. Сыныфта йыр- 
ламагъа огренинъиз. 


• шанлы — славний (-а, -е, -1), 
доблесний (-а, -е, -1) 

- джесюрлик — хоробрість 

- учакь — літак 

- сьнамакь — випробувати 

. челик ирадели -- з незламною вдачею, 

мужній (-а, -е, -і) 

- алчакьгоньюлли -- скромний (-а, -е, -1) 

- учуджы-сынавджы — льотчик-випробувач 

- айдын хатиреси — світла пам'ять 

- эбедий -- вічний (-а, -е, -і) 

Къырымтатар тили 


Баш келиш: ким? не? 


23-мешгъулиет. Джумлелерни окъунъыз. 


1. Бабам тезден иштен кельмек керек. 
2. Къартанам ораза айыны эр вакъыт сабырсыз- 
лыкьнен беклей. 3. Эсма тизе бизни озь эвине 
давет этти. 4. Мышычыкь ястыгъымнынъ коше- 
синде татлы-татлы юкълай эди. 5. Эр бир мил- 
лий орьнек бир де бир мананы анълата. 
Джумлелерни дефтеринъизге язынъыз. Баш келиште 


кельген исимлернинъ астыны бир сызыкьнен сызынъыз. 
Олар насыл джумле азасы ола? 


Буны билинъиз! 


Баш келиш ким? не? суаллерине джевап 
бере. Баш келиште кельген исим джумледе 
муптеда ола. Баш келиште исимлерге ялгъама- 
лар кьошулмаз. 

Меселя: Алие къартанасына къаве пишире. 


24-мешгъулиет. Шиирни окъунъыз. 


Кунеш къонгъан заманда 
Балкъурт гульден айрылды, 
Къуш къанаткъа сарылды. 
Ай уянды семада 

Кунеш къонгъан заманда. 


Козь юмгъанлар чечеклер, 
Тёшек тёшей боджеклер, 
Сес-солукъ ёкъ орманда 
Кунеш къонгъан заманда. 

Э. Усеин 

1. Къайд этильген сёзлернинъ келишини суаль ярдымы- 
нен тайинленъиз. Бу сёзлер джумленинъ насыл азасы 
олалар? 


2. Биринджи дёртлюкни бир къач кере окъуп, акълы- 
нъызда тутунъыз ве дефтеринъизге язынъыз. 


25-мешгъулиет. Сёзлерден джумлелер тизинъиз ве 
дефтеринъизге язынъыз. 


1. Джыйды, бабам, саба, юзюмни, сепетке. 

2. Къырымтатарларнынъ, емеги, миллий, 
чиберектир. 

3. Копек, садыкъ, инсанныньъ, ола, досту. 

4. Фатиме, бугунъ, сыныфта, ве, яптылар, 
невбетчилик, Зера. 
Джумлелерни дефтеринъизге язынъыз. Джумленинъ 


баш азаларыны къайд этинъиз. Къайд этильген исим- 
лернинъ келишини айтынъыз. 


26-мешгъулиет. Аталар сёзлерини окъунъыз. Мана- 
ларыны анълатынъыз. 

Адалет — достлукьнынъ темелидир. 

Адам иш башында белли олур. 

Акъыл базарда сатылмаз. 

Бала не корьсе, шуны япар. 
1. Къайд этильген сёзлер джумленинъ насыл азасы 


ола? Олар насыл суаллерге джевап берелер ве насыл 
келиште келелер? 


2. Аталар сёзлерини дефтеринъизге кочюринъиз ве 
эзберленъиз. 


27-мешгъулиет. Окъунъыз. Метинге серлева къою- 
нъыз. Дефтеринъизге кочюринъиз. 


Базыда къыш орманы, тарла, чайырлар 
терен юкъугъа далгъан киби корюне. Лякин эр 
ерде омюр девам эте. Эмексевер такьтакькьуш 
санки давул чалгъан киби такъылдата. Бу къуш 

терек кьабугььндан зиянкяр боджеклерни ойып 
чыкъара. Такьтакькьушкьа орманнынъ санитары 
деп, нафиле айтмайлар. 


1. Метинде такьтакькьуш акъкъында не айтыла? Озь 
сёзлеринъизнен икяе этинъиз. 
2. Къайд этильген сёзлер джумленинъ насыл азасы ола- 
= лар? Олар къайсы келиште келелер? 


Такътакъкъуш нынъ ресимини япынъыз. 


Абдуреим Шейх-Заде 
Коклернинь султаны 


Яш йигит, бой-постунъ — Алупка сельбиси, 
Къырымнынъ баарин изи бар юзюнде. 
Бойдан-бой тизилип, нур сача коксюнден, 
Орденге чеврильген Ватангъа севгиси. 

Мавь кок юзюне ельдай тез юкселе, 
Къанатлы атына атланып яш пельван. 
Булуттан юксекте гъурурнен долангъан 
Эйбетли къарталны анъдыра эр кеске. 


Ватаннынъ къалкъаны — къанатлы къараман, 
Коклернинъ султаны, Ватаннынъ шаини. 
Бугуньсен юксельттинътувгъанхалкъ шаныны, 
Дюньяда сен ичюн энъ азиз шей — Ватан. 


. Шиирни ифадели окъунъыз. 


. Шаир Аметханны насыл сёз ве ибарелернен алгъыш- 
лап косьтере? 
. Шиирни эзберленъиз. 


бой-посту — (розм. ) зовнішність 

зйбетли — доглянутий (-а, -е, -1), 
хороший (-а, -е, -1); 
гідний поваги 

къартал — орел 

кьалкьан — щит 

шаин -- сокіл 


Къырымтатар тили 


Саиплик келиши: кимнинъ? ненинь? 


28-мешгъулиет. Джумлелерни окъунъыз. 


1. Эскендернен Решатнынъ козьлери огюн- 


де Азакъ денъизи пейда олды. 


К 


2. Ана-Ватанымыз Къырымнынъ аджайип 
ерлерини, айван ве къушларыны корьмек не 
ъадар гузель шей. 

3. Сентябрь айынынъ соньки куньлери зди. 
Кунешнинь сыджагъы зксильген. 

4. Коюмизнинъ этрафы дагълыкъ, багьча- 
лыкъ ве багълыкъ. 

5. Кузь емишлерининъ энъ лезетлилерин- 
ден бири юзюмдир. 


Дефтеринъизге язынъыз. Къайд этильген сёзлер къай- 
сы келиште олгъаныны айтынъыз. 


Буны билинъиз! 


Саиплик келиши бир де бир шейнинъ саи- 
бини косьтере ве кимнинъ? ненинъ? суаллерине 
джевап бере. 

Меселя: китап кимнинъ? Китап талебенинь. 
Демек, китап саиби — талебе. 

Саиплик келишининъ эки ялгъамасы бар: 
-нынъ ве -нинь. Къалын эджадан сонъ -нынъ 
ялгъамасы, индже эджадан сонъ -нинъ ялгъа- 
масы язылыр. 


29-мешгъулиет. Окъунъыз. Ашагъыдаки джедвель- 
ни дефтеринъизге кочюринъиз. 


Кимнинъ? 
Ненинъ? 


Оджанынъ суали меракълы эди. (кимнинъ?) 
Талебенинъ джевабы догъру. (кимнинъ?) 
Койнинъ джамиси пек дюльбер. (ненинъ?) 


Джедвельге эсасланып, нокъталар ерине келишкен 
ялгъаманы язынъыз. 

Дагъ... юксеклиги (ненинъ?); озен... терен- 
лиги (ненинъ?); адам... омюри (кимнинъ?); 
мышыкъ... къуйругъы (ненинъ?); къуш... гъагъа- 
сы (ненинъ?). 

30-мешгъулиет. Окъунъыз. Сёзлерге -нынъ я да 
-нинь ялгъамаларыны къошып язынъыз. 


Къартанам..., тизем. .., достум..., тильки..., 
джами..., шеэр..., япракъ..., кузь..., терек..., 
шорба..., иш..., аш... . 


И 5 1. Сёзлерде -нынъ, -нинь ялгъамаларынынъ язылувы- 
08 ны анълатынъыз. 
2. Эки сёзнен джумлелер уйдурып язынъыз. 


31-мешгъулиет. Аталар сёзлерини окъунъыз. Мана- 
ларыны анълатынъыз. 


Халкънынъ бир эви бар — о да Ватан. 
Хайырлы ишнинъ кечи ёкъ. 

Урбанынъ янъысы яхшы, достнынъ — эскиси. 
Адамнынъ сёзюне дегиль, ишине бакъ. 


ба Дефтеринъизге язынъыз. Саиплик келишинде кельген 
МУ исимлерни къайд этинъиз. 


ё 32-мешгъулиет. Окъунъыз. Сёзлерни саиплик кели- 
шинде язынъыз. Ялгъамаларыны къайд этинъиз. 


Дефтер —... , къапы — ... , дерслик — ... , 
азбар — ... , сыныф — ..., бор — ..., чул — ..., 
пенджере — ... , стадион — ... , перде — ... , 
дивар — ... ‚ къалем — ... , эв — ..., орьтю — ..., 
мейдан — ... . 


/ 5 Дефтер, дерслик сезлеринен джумлелер уйдурьп 
Ка язынъыз. 


| · Азав денъизи — Азовське море 

`— . къалын эджа — твердий склад 
- индже эджа — м'який склад 

36 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћіїрѕ://ітго.доу.иа 


Окьув 


Риза Фазыл, Лютфие Софу 
Аметханнынъ балалыгъы 


Мектепте Амет яхшы окъуй, дерслерни 
енгиль менимсей. Алупканынъ юкъары пар- 
кында «Ешиль чайыр» деген гузель бир коше- 
чик бар. О, юкъары паркнынъ, мектептен узакъ 
олмагъан инеяпракъ тереклери багъчасы янын- 
дадыр. Мында о вакъытта мектеплилер ичюн 
махсус салынджакъ мейданы япылгъан эди. 
Буюк тенеффюс вакътында я да дерстен сонъ, 
балалар бу ерге чапышып келе, салынджакъта 
саллана, ойнайлар. Амет бу ерде чешит оюн- 
лар уйдурмагъа севе, эм эксерий вакъыт озю шу 
оюнларнынъ тешеббюсчиси ола. Тек оюнлар- 
нынъ шенъ олгъаныны истей. Эгер бир де бир 
баланынъ джаныны агъыртсалар, онынъ кейфи 
бозула ве, адети узьре, кимнинъ де джаны агъыр- 
тылса, оны къорчалап чыкъа. 

Бугунь де дерстен сонь олар, бир топ бала, 
«Ешиль чайыр»гъа кельдилер. Базылары, эвель 
келип, салынджакъларгъа мингенлер. Къал- 
гъанлары къувалашып ойнайлар. Амет бала- 
ларны насылдыр бир оюнгъа джельп этмек 
истеди. Шу ань тереклер арасында онынъ 
ачыкъ давушы янъгъырады: 

— Балалар, айдынъыз, оджамыз косьтер- 
ген «Ортамызгъа алайыкъ» оюныны ойнайыкъ! 

Мектеп балалары арасында Аметнинъ ити- 
бары буюк эди. Насыл бир тешеббюс косьтер- 
месин — эр ким онъа къошулмагъа, къолтутма- 
гъа ашыкъа. Мына шимди де япкъан теклифини 
экинджи кере текрарламагъа аджет къалмады. 

Балалар, эписи джыйылышып, онынъ янына 
кельди ве, къоран тепкендеки киби, бири-би- 
рининъ къолларындан тутып, алкъа шеклинде 
турдылар. Экинджи сыныфта окъугъан юваш 
бир балагъа мураджаат этип: 

— Бекир, сен чыкъ ортагъа, — деди Амет. 
— Бакъ, сен не япсанъ, биз де эпимиз оны 
япаджакъмыз. Ойле арекетлер эт ки, меракълы 
олсун, кулюнчли олсун. 

Сонъ эмир этти: 

— Бир, эки, учь! 

Бири-бирининъ къолларындан тутып тур- 
гъан балалар, бу эмирге риает этерек, алкъа 
бойлап, сагъ тарафкъа юрьмеге ве йырламагъа 
башладылар: 

Бекир деген бир баланы 
Ортамызгъа алайыкъ, 
О, не япса, биз де оны 
Эп бирликнен япайыкъ. 

Йыр биткен сонъ, балалар токъталды ве 
дикъкъатнен алкъа ортасындаки Бекирге 
бакътылар. 

Бекир къолларыны белине къойды — зр кес 
ойле япты. О, ерге чекти. Кимдир, ерге чёкал- 
майып, йыкъылды. 

Онъа кулюштилер. Сонъ Бекир аякъ устю- 
не турды — зр кес турды. О, сагь аягъыны огге, 
тёпеге котерди — эр кес аягъыны котерди. Сонъ 
о, бирден: «Къо-къо-ре-къокъ!» — деп, худжур 
сеснен хораз олып къычырды. 

Бунъа ошлангъан балалар, хорнен «къо-къо- 
ре-къокъ» деп, къычыраджакълары ерине, 
кулип талакълары къаткъанындан, «хо-хо-хо» 
этип, хахылдашып кульдилер... 

Бойле оюнларны Амет пек севе. 


1. Халкъымызнынъ къараманы Аметхан Султан акъ- 
къында метинни окъунъыз. 

2. Мектепте окъугъанда, Аметхан Султан окъувгъа, дост- 
ларына насыл мунасебетте булуна эди? 

3. Бала оюнларындан къайсы бири бу метинде тарифле- 
не? Сиз сыныфдашларынъызнен насыл бала оюнла- 
рыны ойнамагъа севесинъиз? Метинни окъуп, икяе 
этинъиз. 


Сыныфта «Аметхан Султан — халкъымызнынъ къара- 
маны» мевзусында серги тешкиль этинъиз. Китап, 
меджмуа ве газетлеримизден къараман учуджы акъ- 
къында тапкъан малюматларнен, фото ве ресимлернен 
файдаланынъыз. 


- менимсемек — засвоїти 

- салынджакъ — гойдалка 

- тешеббюсчи — організатор 

- алкъа — кільце, коло 

- риает этмек — дотримуватися 

- аджет къалмады — немає необхідності 
- талакъ — селезінка 


39 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти Пр8:// тг20.д0м.ца 


40 


Къырымтатар тили 


Догьрултув келиши: кимге? неге? 
къаерге? кьайда? 


33-мешгъулиет. Окъунъыз. 


1. (Кимге?) достлар... селям бермеге унут- 
ма. 2. (Къайда?) мусафирлик... вакътында бар, 
эв саиплерини беклетме. З. Абдулла къартба- 
бамнен берабер (къайда?) джевизлик... бара- 
джакъмыз. 4. Кузьде мейва ве себзелер (неге?) 
кунеш... тойгъан сонъ, (неге?) сепетлер... 
джыялар. 


Джумлелерни дефтеринъизге язынъыз. Нокъталар ери- 
не келишкен ялгъаманы къоюнъыз. 


Буны билинъиз! 


Догърултув келиши иш-арекет кимге я да 
неге догърултылгъаныны косьтере ве кимге? 
неге? къаерге? къайда? суаллерине джевап 
бере. Догърултув келишинде исимлерге -гъа, 
-ге, -къа, -ке ялгъамалары къошулыр. Къалын 
эджадан сонъ -къа, -гъа, индже эджадан сонъ 
-ке, -ге ялгъамалары язылыр. Эгер сёзнинъ 
тамырында сонъки сес созукънен битсе, янъ- 
гъыравукъ тутукънен башлангъан -гъа, -ге ял- 
гъамалары къошулыр. 

Меселя: азбаргъа, сыныфкъа, мектепке, 
озенге, Арзыгъа, Айшеге. 


34-мешгъулиет. Сёзлерни догърултув келишинде 
язынъыз. Ялгъамаларны бельгиленъиз. 


Къырым —... Багъчасарай —... 
ЭВ —... Судакъ —... 

азбар —... Кезлев —... 
мектеп —... Акъмесджит —... 
багъ —... Кефе — .... 


35-мешгъулиет. Окъунъыз. Ашагъыдаки джедвель- 
ни дефтеринъизге кочюринъиз. 


Догърултув Кимге? Неге? 
келиши ———– | Къаерге? Къайда? 


Сансар къувушкъа сакъланды. (къайда?) 
Къартбабам азбаргъа чыкъты. (къайда?) 
Алим китапны Айшеге берди. (кимге?) 
Мен мектепке якъынлаштым. (неге?) 


( г.) Джумлелерни дефтеринъизге кочюринъиз. Джедвель- 
` ’ ге эсасланып, нокъталар ерине келишкен ялгъаманы 
ЯЗЫНЪЫЗ. 
1. Талебелер оджаларнен топлашув... кет- 
тилер. (къаерге?) 
2. Биз бутюн къорантамызнен Чатырдагъ... 
котерильдик. (къайда?) 
З. Къарбабам достуна къомшу кой... кетти. 
(къайда?) 
4. Къызым, Алиме..., Зарема..., Садьккь..., 
Мемет... селям айт, — деди анам. (кимге?) 
5. Дерсте оджа Энвер... бир къач суаль бер- 
ди. (кимге?) 


36-мешгъулиет. Догърултув келишинде кельген 
сёзлерни эки сырагъа нумюне боюнджа язып алынъыз. 


Нумюне: кимге? неге? 
экимге тилькиге 
Инсангъа, мышыкъкъа, копекке, кобелекке, 
турнагъа, балагъа, къазгъа, боджекке, оджагъа, 
къуруджыгъа, ашчыгъа, кирпиге, огълангъа. 

37-мешгъулиет. Аталар сёзлерини окъунъыз. Мана- 
ларыны анълатынъыз. 


Догъругъа ёл эр ерде ачыкъ. 

Эйиликке кемлик япма. 

Яхшы келир ишке, яман келир ашкъа. 
Чокъ лаф базаргъа ярашыр. 

Тенбельге иш эт десенъ, башы агъырыр. 


1. Дефтеринъизге язынъыз. Къайд этильген сёзлерде 
келиш ялгъамасыны къайд этинъиз ве къайсы келиш 
олгъаныны устюне язынъыз. 


2. Аталар сёзлерини эзберленъиз. 

Учь къыз 
къазантатар халкъ масалы 


Мт 


Бир заманда бар экен, бир заманда ёкъ 
экен, мераметли, фукъаре бир къадын яшагъан 
экен. Къадыннынъ бири-биринден дюльбер учь 

къызы олгьан. «Къызларымны бакъайым, ким- 
селернинь балаларындан эксик олмасынлар» 
деп, гъарип къадын гедже-куньдюз чалышкъан. 

Къызлар осьтилер, етиштилер, дерсинъ, 
айнынъ он дёртю. Арадан чокъ кечмеден къуда- 
лар кельдилер, къызлары, бири дигери артын- 
дан къоджагъа чыкътылар, тувгъан эвлеринден 
кеттилер. Ана янъгъыз къалгъан. 

Арадан йыллар кече. Гъарип ана къартая, 
агъыр  хасталькькьа огърай. Янъгъызлыкъ, 
хасталыкълар оны о къадар чекиштирелер ки, о 
сансарчыкъкъа мураджаат эте: 

— Бар да, айт оларгъа, сансарчыкъ, тез 
келип, менден хабер алсынлар. 

— Вай! — деп, башыны саллай уйкен къызы, 
анасынынъ алыны эшитип. — Вай! Мен чапа- 
чапа барыр эдим, лякин манъа мынавы эки къа- 
ра синини темизлемек керек! 

— Ананъ агъыр алда яткъанда, онынъ джа- 
ныны къуртармакъ керек олгъанда, санъа сини 
темизлемеге сыра тюшеми? Бар, шу сини- 
лернен омюрлик айырылма! — деп ачувлана 
сансарчыкъ. 

Шу арада синилер къадыннынъ огюне ве 
артына япышып къалалар. Уйкен къыз шашма- 
лагъанындан ерге йыкъыла ве къаплыбакъагъа 
чевирилип къала. 

Сансарчыкъ гъарип къадыннынъ ортанджы 
къызына бара. 

— Вай! — деп джеваплана о. — Мен шимди 
кетмеге азырым, лякин ишим пек чокъ, басма 
токъумакъ кереким. 

— Токьусань, токъуй бер, омюр бою токъу, 
ич бир вакъыт токътама, — дей кедерленип сан- 
сарчькь ве оны бийге айландыра. 

Гъарип ананынъ кендже къызы хамыр басып 
отургъанда, кимдир къапыны ача. Сансарчыкъ- 
тан меселени анълагъанынен, эллерини биле 
сюртмей, аман ельдай учып, анасынынъ янына 
келип ете. 

— Эр даим инсанларгъа къуванч кетир, 
меним эля козьлюм, — дей онъа сансарчыкъ. — 
Сени адамлар север, балаларынъны, торун- 
ларынъны, торунларынънынъ торунларыны 
севип-саяр, имае этерлер. 


д 

Кендже кььз узун омюр яшай, балалы- 
чагъалы ола, торунларынынъторунларыны коре. 
Бу дюньядан кетмек заманы кельгенде, о бал- 
къурткъа чевириле. Яз бою бал топлай, кьышта 
исе джыллы сепетте яшай, ач олса, бал ве шекер 
ашай, ог аячыкълары исе эр даим бем-беяз, 
хамырлы эллерни анъдырып туралар. 


1. Къадыннынљъ къач къызы олгъан? 

2. Не ичюн къадын гедже-куньдюз чалышкъан? 

3. Къадынчыкъ сансарчыкъкъа не деп мураджаат эте? 
4. Уйкен ве ортанджы къызлары сансарчыкъкъа насыл 


джевап берелер? Къызларнынъ сансарчыкънен субе- 
тини метинден тапып, ифадели окъунъыз. 


5. Сансарчыкъ уйкен ве ортанджы къызларны неге 
чевире? 

6. Къадыннынъ кендже къызы не япа? 

т. Бу масал неге огрете? Эр бир къызнынъ арекетине 
къыймет кесинъиз. 


Масалдан бегенген парчаны сечип алынъыз ве онъа 
ресим япынъыз. 


Ана-бабанъа не япсанъ, алдынъа шу келир. 


Ана-бабанъа урьмет этсенъ, 
озюнъ урьмет корерсинь. 


Аталар сёзлерининъ маналарыны анълатынъыз. Олар 
масалнынъ мундериджесине келишеми? 


- къоджагъа чыкъмакъ — вийти заміж 
- янъгъызлыкъ — самотність 

- сини — таця 

- имае этмек — за текстом: оберігати 
- анъдырып турмакъ — нагадувати 

Къырымтатар тили 
Тюшюм келиши: кимни? нени? 


38-мешгъулиет. Окьунььз. Нокьталар ерине -ны 
я да -ни ялгъамасыны къоюнъыз. Сезлерни нумюне 
боюнджа эки сырагъа язынъыз. 

Нумюне: кимни? нени? 

ашчыны ралени 

Ашчы... , къаргъа... , эким... ‚ аюв... , мудир... , 
чам... ‚ къуруджы... ‚агъыз... , бульбуль... ‚тиль..., 
чалгъыджы... , дерслик... , сыныфдаш... , рале.... 


39-мешгъулиет. Аталар сёзлерини окъунъыз. Мана- 
ларыны анълатынъыз. 


Баланы бешикте огрет. 

Бугуньки ишни ярынгъа къалдырма. 

Тилини унуткъан — илини унутыр. 

Сен къашкъырны аджысанъ, къашкъыр сени ер. 


1. Дефтеринъизге язынъыз. Къайд этильген сёзлерде 
келиш ялгъамасыны къайд этинъиз ве къайсы келиш 
олгъаныны устюне язынъыз. 


2. Аталар сёзлерини эзберленъиз. 


Буны билинъиз! 


Тюшюм келиши иш-арекети тюшкен пред- 
метни, инсанны бильдире ве кимни? нени? суал- 
лерине джевап бере. 

Тюшюм келишинде негизге -ны, -ни ялгъа- 
малары къошулыр. Къалын эджадан сонъ -ны, 
индже эджадан сонъ -ни ялгъамалары язылыр. 

Меселя: тахтаны, борны, масаны, ралени, 
пенджерени, пердени. 

40-мешгъулиет. Окъунъыз. Ашагъыдаки джедвель- 
ни дефтеринъизге кочюринъиз. 


Тюшюм Суаль 
келиши — 


Кимни? Нени? 


Мен дефтерни алдым. (нени?) 


Талебелер азбарны сипирдилер. (нени?) 
Энвер бу ресимни бегенди. (нени?) 
Биз узакьтан оджаны корьдик. (кимни?) 


= 


ба Джумлелерни дефтеринъизге кочюринъиз. Джедвель- 
192 ге эсасланып, нокъталар ерине келишкен ялгъаманы 
ЯЗЫНЪЫЗ. 

1. Шу куньлернинъ биринде чокъракъ башы- 
на сары тильки келе. 

— Аллагъа шукюр, ниает чокъракъкъа да 
келип чыкътым. Салкъын суву... бир ичейим, 
бетим... де ювайым, сонъ азчыкъ раатланырым, 
ондан сонъ ёлум. .. девам этерим, — дей. (нени?) 

2. Юнус балыгъы исе башы... саллап, озь 
миннетдарлыгъы... бильдирди. (нени?) 

З. Айдутлар меселе... анълай ве Али-баба... 
ольдюрмеге къарар этелер. (нени? кимни?) 


41-мешгъулиет. Шиирни бир къач кере окъунъыз. 


Арслан 
Окюргенде давушым 
Дагъны, чёльни янъгъырта. 
Пек къуветли панджам бар, 


Ургъан ерини дагъыта. 
А.Чергеев 

Р 


1. Акълынъызда тутып, дефтеринъизге язынъыз. 


2. Тошюм келишинде кельген исимлерни тапынъыз ве 
ялгъамасыны къайд этинъиз. Ялгьамаларнынъ имля- 
сыны анълатынъыз. 


42-мешгъулиет. Метинни окъунъыз. 


Кузь айларында инджеден ягъгъан ягъмур- 
лар яз... яшынлы ягъмурларына асла ошамай: 
олар арды... узьмеден ягъалар, топракъ да 
яздаки киби тез къурумай. Рузгяр ёрулмадан 
увулдай, тереклер... ве отлар... пишкен урлукъ- 
лары... узакъларгъа савурып алып кете. Руз- 
гяр балалар... да джоштура. Кягъыттан япкъан 


сазагъанлар... та кокке котере. о 
К. Ушинский 


1. Дефтериньизге язынъыз. Нокьталар ерине саиплик 
ве тюшюм келишининъ ялгьамаларыны къоюнъыз. 
2. Исимлерде чокълукъ ялгъамасыны къайд этинъиз. 

Зейтулла Албатлы 
Баарь 


Эй, баарь, гузельсинь, дюльберсинь, 
Сенинънен эп юреклер джошар. 
Омрюмнинь севинчи, гулюсинь, 
Багьрынъда инсангьа севги бар. 


Сениньнен тарлалар яраша, 
Багьчада бульбуллер йырлаша. 
Диярньнь кьокьуль гуллери 
Инсаннынъ зевкъына зевкь кьоша. 

Къыш бою юкьлагьан озенлер 
Козь ачып, бузларны къыралар, 
Сени эп селямлап оленлер 
Севинип еринден туралар. 


Балкъуртлар ачылгъан чечекнинъ 
Мисгъамбер къокъусын къокълайлар. 
Устюнде айланып терекнинъ 
Гулюнден бал-шербет топлайлар. 


. Шаир баарьге озь севгисини насыл дуйгъунен ифаде- 


лей? Шиирни котеринки сеснен, дюльбер ве ифадели 
окъунъыз. 


. Баарь кельсе не ола? Шиирнинъ мундериджесине 


эсасланып, баарь акъкъында икяе тизинъиз. Икяени 
дефтеринъизге язынъыз. 


. Шиирни эзберленъиз. 


джошмакъ — насолоджуватися 
зевкъ — задоволення, насолода 

къырмакъ — за текстом: розбиває (лід) 
мисгъамбер (къокъу) — запашний (-а, -е, -і) 

Къырымтатар тили 


Ер келиши: кимде? неде? 
къайда? не вакъытта? 


43-мешгъулиет. Окъунъыз. Сёзлерни суаллери- 
не коре джедвельге сечип язынъыз. Ялгъамаларны 
бельгиленъиз. 

Эвде, анамда, дюльгерде, аламда, дерсте, 
язда, чёльде, лейлекте, пенджереде, баарьде, 
экимде, мышыкъта, стадионда, гогерджинде, 
чайырда, балалыкъта, торгъайда, эмджемде. 


неде? къайда? че 
| | вакъытта? 
талебеде азбарда | уйледе 


44-мешгъулиет. Окъунъыз. Джедвельни дефте- 
риньизге кочюринъиз. 


Кимде? Неде? 
Кьайда? 
Не вакъытта? 


Азбарымызда чешит тереклер осе. (къайда?) 


Бу китап китапханеде бар. (къайда?) 

Кузьде ягъмурлар сыкъ ягъа. (не вакъытта?) 
Мектепте ана-бабалар топлашувы олды. 
(къайда?) 

Къышта куньлер къыскъа ола.(не вакъытта?) 


Ж Ашагъыдаки джумлелерни дефтеринъизге кочюри- 
нъиз. Джедвельге эсасланып, нокъталар ерине келиш- 
кен ялгъаманы язынъыз. 

( 


й 
би 


- 9 


у 


Биз Булгьанакь коюн ... яшаймыз. (къайда?) 
Бабам кой... айдавджь, анам исе хастахане... 
эким олып чалыша. (къайда?) Сафие татам уни- 
верситет... окъуй. (къайда?) Мен ве Рефат къар- 
дашым мектеп... окъуймыз. (кьайда?). 

Дерслерден сонъ, уйле... , Рефат къар- 
дашымнен музыка мектебине къатнайымыз.(не 
вакъытта?) Мен кемане... , о исе аккордеон... 
чалмагъа огренемиз. (неде?) 


Буны билинъиз! 


Ер келиши иш-арекетнинъ ерини ве ва- 
кътыны бильдире ве кимде? неде? къайда? не 
вакъытта? суаллерине джевап бере. 

Ер келишинде негизге -да / -де, -та / -те 
ялгъамалары къошулыр. Къалын эджадан сонъ 
-да, -та, индже эджадан сонъ -де, -те ялгъама- 
лары язылыр. 

Меселя: базарда, топта, пенджереде, сетте. 


45-мешгъулиет. Шиирни бир къач кере окъунъыз. 


Къарылгъач 


Ювалайым сачакъта, 
Язын куню сыджакъта. 
Эр кунь тюркю айтам мен, 
Кузьде сизден къайтам мен. 
А.Чергеев 


1. Акълынъызда тутып, дефтеринъизге язынъыз. 

2. Ер келишинде кельген исимлерни тапынъыз ве ял- 
гъамасыны къайд этинъиз. Ялгъамаларнынъ имлясы- 
ны анълатынъыз. 

3. Ресимге эсасланып, къарылгъачнынъ корюниши акъ- 
къында бир къач джумле уйдурынъыз. 

46-мешгъулиет. Аталар сёзлерини окъунъыз. Мана- 
ларыны анълатынъыз. 


Азбарда хораз чокъ олса, саба тез ачылыр. 
Ана-бабадан башкъа дюньяда эр шей тапылыр. 
Яшлыкъта яш ол, къартлыкъта къарт ол. 


і . Дефтериньизге язынъыз. Къайд этильген сёзлерде 
є 4 келиш ялгъамасыны къайд этинъиз ве къайсы келиш 
олгъаныны устюне язынъыз. 


2. Аталар сёзлерини эзберленъиз. 


в . 47-мешгъулиет. Джумлелерни окъунъыз. 


1. Танъ... къартлар уянып, ишке тутундылар. 

2. Къартбабам газета... язылгъан шейлерни 
окъуй ве айретлене. 

З. Гульсум битай коше ... юкъусырап яткъан 
кучелекни косьтерди. 

4. Къурман... , Буюк-Онлар къасабасынынъ 
мектебин... талебелер арасында меракълы 
ярыш отькерильди. 

з» Дефтеринъизге язынъыз. Сезлерде нокъталар ерине 


‚ ялгъамаларны къоюнъыз ве келишнинъ адыны устюне 
ЯЗЫНЪЫЗ. 


Ибраим Бахшыш 
Баарь кельди 
Сабырсызлыкънен бекленильген баарь 


кельди. Артыкъ авалар къызды. Тышта къыш- 
нынъ къулакъларны кираз киби къызарткъан 

ба 


е 


серт, сувукъ бораны ёкъ. Онынъ ерине юзьлерни 
охшагъан серин денъиз ельчиги эсе. 

Ернинь къышлыкъ  памукь ёргъаныны 
мавы, сары ве беяз къокъулы чечеклернен на- 
гъышлангъан ешиль макъат денъиштирди. Багъ- 
чалар гульгюли ве беяз чечеклернен орьтюнген 
кираз, вишне тереклеринен ярашты. 

Кузьде сыджакъ тарафларгъа учып кеткен 
къушчыкъларнынъ бир чокъусы энди къайтып 
кельдилер. Олар шенъленип, чивильдешип уча 
ве, чечеклернен ярашкъан дюльбер тереклер 
устюне къонып, шенъ ве назик тюркюлерини 
йырлайлар. 

1. Метинни дикъкъатнен окъунъыз. 

2. Баарь кельгенинентабиат насыл денъише? Айтынъыз. 

З. Метинден баарь мевсимининъ аляметлерини биль- 
дирген сёзлерни тапып, сёз бирикмелерини дефте- 
ринъизге язынъыз. 
Нумюне: серин денъиз ельчиги; ..., ..., ..., ... чечеклер; 
... макъат; ...тереклер; ..., ... тюркюлер. 

Баарь мевсимине багъышлангъан ресим япынъыз. 

Ресимни адландырынъыз. 

ЛЕВІ 

- охшамакь -- пестити, голубити 

- макьат — ворсистий килим 

- серин-- прохолодний (-а, -е, -1) 

- нагььшлангьан -- вишитий (-а, -е, -1) 
- чивильдешмек -- щебетати 


Къырымтатар тили 


Чыкъыш келиши: кимден? неден? 
кьайдан? не вакъыттан? 


48-мешгъулиет. Сёзлерни суаллерине коре джед- 
вельге язынъыз. Ялгьамаларны бельгиленъиз. 


Эвден, анамдан, дюльгерден, лейлектен, 
пенджереден, аламдан, баарьден, мышыкътан, 
дерстен, зкимден, стадиондан, торгьайдан, 
чельден, яшлькьтан, гогерджинден, чайырдан, 
яздан, балалыкътан, змджемден. 


не 


кимден? | неден? къайдан? 
д д д вакъыттан? 


талебеден | тилькиден | азбардан | уйледен 


Буны билинъиз! 

Чыкъыш келишинде исим иш-арекетнинъ 
башланувыны, ерини, вакътыны бильдире ве ким- 
ден? неден? къайдан? не вакъыттан? суаллерине 
джевап берелер. Чыкъыш келишинде негизге - 
дан / ден, -тан / тен ялгъамалары къошула. 

Къалын зджадан сонь -дан, -тан, индже 
зджадан сонъ -ден, -тен ялгъамалары язылыр. 
Эгер сёзнинъ тамырында сонъки сес созукъ- 
нен битсе, яньгььравукь тутукьнен башлангьан 
-дан, -денялгьамаларь кьошульр. 


Меселя: азбардан, къарттан, чёльден, сют- 
тен, Алимеден, Лейлядан. 


49-мешгъулиет. Окъунъыз. Ашагъыдаки джедвель- 
ни дефтеринъизге кочюринъиз. 


Кимден? Неден? 
Къайдан? Не 
вакъыттан? 


Чыкъыш 
келиши 


Айше достундан китабыны алды. (кимден?) 
Бугунь мен эвден эрте чыкътым. (къайдан?) 
Анам къызылчыкътан татлы пиширди. (неден?) 
Сабадан Айше татам университетте ола. 

(не вакъыттан?) 


Джумлелерни дефтеринъизге кочюринъиз. Джедвель- 
__ ге эсасланып, нокъталар ерине келишкен ялгъаманы 


Та язынъыз. 


1. Мерьем эр кунь саба тез-тез къазларны 
кумес... чыкъара ве ем бере. (къайдан?) 

2. Къазлар озь эвлерини ят адамлар... , 
копек... де яхшы къорчалайлар. (кимден? 
неден?) 

З. Оджа тахтада ана тилин... язмакъ керек 
олгъан иншанынъ мевзусыны язды. (неден?) 

4. Олар тюз ёл... топракъ ёлгъа бурулдылар. 
(къайдан?) 

5. Эшреф мектеп... тюшюнджели алда 
къайтты. (къайдан?) 

6. Татам базар... джилек кетирди. (къайдан?) 

50-мешгъулиет. Исимлерге чыкьыш келишининь 
ялгъамаларындан бирини къошунъыз ве нумюне боюн- 
джа дёрт сырагъа язынъыз. 

Мейдан... , таш... , сет... , копюр... , кьом- 
шу... , голь... , тарла... , къарпыз..., къартбаба... , 
инша... , вазифе... , маса... , биджакь... , акъ- 
шам... , кезинти... , топракь... , кобелек... , мек- 
тюп... , чокъракъ... , кунеш... . 


Нумюне: -тан -тен -дан -ден 
таштан сеттен мейдандан копюрден 


51-мешгъулиет. Тапмаджаларны окъунъыз. 


Теречикке къонар, 
Гуль, чечектен аш топлар. 
(Балкъурт. ) 


Бир копегим бар, 

Авулдамай, тишлемей, 

Къапудан да йибермей. 
(Килит.) 


Пенджереден кире джамны къырмадан, 
Эвни айдынлата, бакъып турмадан. 
(Кунеш нурлары.) 
Дефтеринъизге кочюринъиз. Къайд этильген сёзлерде 
чыкъыш келишининь ялгъамасыны къайд этинъиз. 


52-мешгъулиет. Дерсликнинъ «Окъув» къысы- 
мындан чыкъыш келишинде кельген 20 исимни сечип, 
дефтеринъизге язынъыз. Чыкъыш келишининъ ялгъа- 
маларыны къайд этинъиз. Эки исимнен джумлелер 
уйдурып язынъыз. 

Джеваире Меджитова 
Ана 


Джанымдан азизим, козюмде нурум, 
Эр шейден къыйметли, севимли ана! 
Бахтым, къуванчым, къальбимде сырым, 
Гуль багььм, баарим — севимли ана! 


Сабийлик чагъымнынъ саари — ана, 
Осьмюрлик девримнинъ баари — ана, 
Умюдим, хаялым багьлыдыр санъа, 
Омрюмнинъ гьонджеси — севимли ана. 


Геджеде юкьуньнь он кере больгенсинь, 
Ойнасам — севинип, мен кульсем — 
кульгенсинь, 
Кейфимни бозгьанда, сарарып солгъансынъ, 
Дердимнинь девась -- севимлиана. 


Сёзлеринъ денъизге, дерьягьа сыгъмаз, 
Сен ичюн ачылгъан гуллер де солмаз. 
Дестанлар язсам да, эллерим талмаз, 
Гонълюмни охшагъан севимли ана. 


ба 1. Шаир анасына озь севгисини, урьметини насыл 

098 сёзлернен ифаделей? Бу сёзлерни тапып, айрыджа 
ифадели окъунъыз. 

2. Шиирде къыяславлар бар. Метинден оларны тапы- 

нъыз ве дефтеринъизге язынъыз. 

. Шиирни эзберленъиз. 

4. Сиз аналар акъкъында даа насыл шиирлер, икяелер 
окъудынъыз? Бу акъта сыныфынъызда субетлешинъиз. 


«Севимли анам» мевзусында инша язынъыз. 


© 


ар 


== ° сыр — таємниця 
- осьмюрлик деври — юність 
. дева (илядж) — ліки 

Къырымтатар тили 


Исимлерде мулькиет ялгьамаларь 
(аффикслери) 


56-мешгъулиет. Сёз бирикмелерини окъунъыз. 


Меним достум, сенинъ китабынъ, оларнынъ 
анасы, онынъ дефтери, сизинъ эвинъиз, анам- 
нынъ сёзю, бабамнынъ насиаты, къартбабам- 
нынъ кою, къартанамнынъ марамасы, эвнинъ 
пенджереси, къапынынљъ анахтары. 

Сёз бирикмелеринде баш сёзден таби сёзге саиплик 


келишининъ кимнинъ? я да ненинъ? суаллерини 
къоюнъыз. Бу сёз бирикмелери нени бильдире? 


57-мешгъулиет. Метинни окъунъыз. 

Оджа 
Дюньяда оджанынъ эмегинден де агъыр, 
юрекни ёрулткъан эмек олмагъаныны унутма. 
Оджа тыпкъы сенинъ ананъ ве бабанъ киби 
джанлы инсандыр. Сенинъ оджанъ, сыныфкъа 
киргенде чокъусы, сыныфта акъылданелик ве 
фикир этюв саделиги укюм сюргенини, сенинъ 
къыйналмадан, сербест тюшюнмень ичюн озю- 
нинъ гъам-къасеветлерини унутмагъа медж- 

бур ола. Буны ич де унутма! 
В. Сухомлинский 


— 


. Метинде ким акъкъында ве не айтьла? 

2. Сиз айтылгъан фикирнен разы олгъанынъызны 
исбатланъыз. 

3. Оджаларынъыз акъкъында не айта билесинъиз? 

4. Къайд этильген сёз бирикмелерини дефтеринъизге 

язып алынъыз. Баш сёзден таби сёзге суаль къою- 

нъыз. Бу сёз бирикмелери нени бильдире? 

Къырымтатар тилинде предметлер ким- 
нинъ я да ненинь олгъаныны, кимге я да 
неге аит олгъаныны бильдирген ялгъамалар 
бар. Бу ялгъамаларнынъ ады — мулькиет 


ялгъамалары. 

Меселя: къартбабамнынъ къалпагъы 
(къалпакъ къарбабамнынъ олгъаны били- 
не); хоразнынъ сеси (сес хоразгъа аит 
олгъаны билине). 


Буны билинъиз! 
1-инджи шахыс — бу сёйлейиджи, 
яни сёйлеген адам; 


2-нджи шахыс — динълейиджи, 
яни динълеген адам; 


3-юнджи шахыс — субетте иштирак 
этмеген адам. 


58-мешгъулиет. Метинни окъунъыз. 


2 й 
Василий Александрович Сухомлинский 


Василий Александрович Сухомлинский — 
белли педагог, языджы. О бутюн омюрини оджа- 
лыкъ фаалиетине багъышлай. Полтава шеэринде 

педагогика институтыны битирген сонь, 1938 
сенесинден башлап, мектепте украин тили ве 
здебиять оджасы олып чалыша. 

1948 сенеси Сухомлинскийни Павлышская 
орта мектебине мудир оларакь тайинлейлер. 
Сухомлинский бу вазифеде 23 йыл девамында, 
омюрининъ сонъунадже чалыша. Шу девирде 
чокъ макъалелер, балалар ичюн 1500 икяе ве 
масаллар яза. Онынъ «Балаларгъа юрегимни 
берем» китабы халкъ тарафындан танылды. 

В. А. Сухомлинский бойлеязгъан эди: «Меним 
омрюмде эсас шей не эди? Аслында тюшюнмей- 
ип, джевап берем: Балаларгъа севги». 


1. В. А. Сухомлинский ким эди? 

2. О, омюрини неге багььшлай? 

3. Мектепте чалышкъанда насыл фенден дерс бере зди? 
4. Павлышская орта мектебине ким оларакъ тайинлене? 
5. Балалар ичюн къач икяе ве масал язды? 

6. Онынъ омрюнде эсас шей не эди? 

7. Сонъки абзацны дефтеринъизге язып алынъыз. 


59-мешгъулиет. Окьунььз. Исимлерни теклик ве 
чокьлукь сайьларь боюнджа шахысларгъа айырып 
ЯЗЫНЪЫЗ. 

Достум, къардашынъ, сыныфдашы, антери, 
оджамыз, дерси, кеманеси, давуллары, урба- 
нъыз, агъасы, чипчемиз, кунешим, эмджелери, 
бешиклери, азбарынъ, дагъларымыз, топум, 
топракълары, деньизимиз, челюнь, сютю. 


Текликте: Чокълукъта: 

Меним достум, ... . Бизим балаларымыз, ... . 
Сенинъ татань, ... . Сизинъ урбанъыз, ... . 
Онынъ башы, ... . Оларнынъ давуллары, .... 


РЕ. а 


| ` Берильген къаидеге эсасланып, исимлерде мулькиет 
| > 
= ’ ялгьамасыны къайд этинъиз. 

Мулькиет ялгъамалары 1-инджи, 2-нджи, 
3-юнджи шахьсларда, текликте вечокьлукь- 
та олалар. Меселя: 


Текликте: 

1-инджи шахыс: анам, тизем, тузум, 
сёзюм. 

2-нджи шахыс: анань, тизень, тузунь, 
сезюнь. 


3-юнджи шахыс: анасы, тизеси, тузу, сёзю. 


Чокълукъта: 

1-инджи шахыс: анамыз, тиземиз, тузу- 
мыз, сёзюмиз. 

2-нджи шахыс: ананъыз, тизенъиз, тузу- 
нъыз, сёзюнъиз. 

З-юнджи шахыс: анасы, тизеси, тузу, сёзю 
(аналары, тизелери, тузлары, сёзлери). 


в 60-мешгъулиет. Окъунъыз. 


1. Къартанам манъа «гузелим-джигерим» 
айта. 
2. Коюмизнинъ чобаны копегининъ адыны 
Чуллу Баракъ къойды, чюнки копекнинь пек узун 
юньлери бар. 
3. Юзюм шырасы пек татлы ола. 
4. Къардашларым ятса, анам чыракъны 
сёндюре. 
5. Мемет оджанынъ суалине догъру джевап 
берди. 
ба 1. Джумлелерни дефтеринъизге язынъыз. Къайд этиль- 
«96 ген сёзлерде мулькиет ялгъамаларыны бельгиленъиз. 
2. Чобаны, юньлери, шырасы сёзлери манаджа насыл 
сёзлернен багълылар? Кимнинъ? я да ненинъ? суал- 
лери ярдымынен оларны тапынъыз. 

Л. Алимова 


Къаядан секирюв 


Али анасыны пек севе. Буны бутюн къом- 
шу балалар да яхшы биле эдилер, чюнки олар 
да аналарыны севе эдилер. Шунынъ ичюн о, 
анасынынъ адынен емин эткен вакъытта Айше 
онъа инанды. Али къая устюнден сувгъа секир- 
генине инанды. Эм он секиз метр юксекликтен 
секирген. 

— Я сен ялдамагъа бильмей эдинъ де?! — 
деди кене де шубеленип Айше. 

— Анамнынъ адынен емин этем! — текрар- 
лады Али. — Секирдим. 

О, керчектен де ялдамагъа бильмей эди. 
Буньа бакьмадан, Айше онъа инанды. 

Али эвлерине къайтып кельди. Къапыдан кир- 
ген вакъытта, анасы тёшекте яткъаныны корьди. 


Право для безоплатного розміщення підручника в мережі Інтернет має 
Міністерство освіти і науки України Пір://топ.дом.ца/ та Інститут модернізації змісту освіти Һќїрѕ://іт2о.доу.иа 


— Санъа не олды, аначыгъым? 

— Манъа якъынлашма, сыджагъым бар. 

— Вай, не япмалы, бу сувукъланув дегиль. 

Али анасы не себептен хасталангъаныны 
дуйып, раатсызланып башлады. «Анамнынъ 
адынен емин этмеге не керекэди. Он секиз метр! 
Амма да уфюрдим! Яхшы ки, йигирми демедим, 
эм о къадар айтмакъ ниетим де бар эди. Он еди 
метр етмей эдими? Я он беш олгъан олса? Бель- 
ки анам хасталанмаз эди». 

Али эвлеринден чапып чыкъты, азбар къо- 
расы устюнден атлап кечип, Айше яшагъан эвге 
догъру ашыкъты. 

— Айше-е! Айше-е! Манъа бакъ, акълыма 
тюшти. О вакъытта унуткъан эдим, шимди исе 
акълыма кельди. Мен санъа къая устюнден сув- 
гъа секирдим деп, айткъан эдимми? 

— Эбет, ойле деген эдинъ. 

— Догърусы, къаянынъ юксеклиги он секиз 
дегиль де, он беш метр эди. 

Бойле деерек, Али юрегинде насылдыр бир 
енгиллик дуйды. Эвлерине кельген сонъ, баба- 
сыны ве акъ халатлы экимни корьгенинен, юре- 
ги кене де чапаланып башлады, къоркъты. «Эким 
шимди эр шейни билер. Чюнки о — эким, адам 
не себептен хасталангъаныны бельгилемек — 
онынъ вазифеси. Мукъаддес ана адынен емин 
этмек. Бу не къадар масхаралыкъ ве алчакъ- 
лыкъ?! Он эки я да еди метр олгъан олса, етмей 
эдими! Он беш демеге насыл тилим барды?» — 
деп тюшюнди Али. 

Али басамакълар устюнден тыгъырып 
тюшти, йыкъылды, аякъкъа сычрап турып, со- 
къакъкъа чапып чыкъты. Эким анасыны бакъып 
битиргендже, о, Айшеге барып, еди метр эди 
деп, айтып етиштирир. 

— Айше-е! Джаным, Айше! Бир дакъкъагъа 
чыкъса! Билесинъми, Айше, еди метр эди, еди, 
бундан зияде дегиль эди. 

— Зияде дегиль эдими? 

— Ёкъ, дегиль эди. Бельки бир-эки санти- 
метр фаркъ бардыр. 

Али буны айтаракъ, табана къувет, кене де 
эвлерине чапып кетти. 

Эвде чым-чырт. Эким энди ёкъ эди. Бабасы 
да апханеге кеткен. Анасы юкълай. О, Али кель- 
генини дуймады. 

«Бельки, эким анамдан, огълунънынъ ады 
недир деп сорагъандыр. 

— Али! — деген олса. 

— Сенинъ Алинъ яланджы! — дегендир. 

— Ёкъ, — дегендир, бельки де, анам, — мен 
бунъа ич инанмам». 

Сиз не айтасыз шу, эким, — деп, бабамнынъ 
да джаны агъыргъандыр, — бизим огълумыз ич 
бир вакъыт ялан айтмаз. 

Амма шимди айткьан. Сизге келеяткьанда, 
шойле бир шей зшиттим». 

Али учь басамакь атлап, мердивенден аша- 
гъы йылдырым тезлигинен тюшти. 

— Айше-е!!! 

Айше балконгъа чыкъты. 

— Айше! Мен къая устюнден ич бир вакъыт 
секирмедим. Ялдамагъа да бильмейим. 

Эвлерине къайтып кельген сонъ, Али анасы 
яткъан одагъа кирди. Анасы козьлерини ачып, 
онъа кулюмсиреди. Къолларыны узатып, оны 
янына чагъырды ве огълуны багърына басты. 

Алим озюни къолайсыз дуйып, озь-озюне: 
«Ялан деген ялан бир даа агъызымдан чыкъ- 
маз. О вакъытта емин этмек де керек олмаз. Я 
даа якъында копегимиз дёрт кучелек догъурды 
деп, ким айтты? Эм Айше бунъа да инанды. Эль- 
бет, копегимиз керчектен де балалады, эм алты 
кучелек догъурды. Сонъ Айше бизим эвде бала- 
бан бир кобелек пейда олгъанына да инанды. 
Эм акъикъий кобелек, ялынъыз учмай. Къанат- 
ларында насылдыр бир илле бар. Айше шу кобе- 
лекни корьмеди, амма меним сёзлериме инан- 
ды. Демек, догърусыны айтсанъ, емин этмек де 
керекмей экен... Ялдамагъа исе мен мытлакъа 


огренирим ве къаядан да секиририм», -- деп 
сёз бере. 
(0) 1. Не ичюн Айше Алимнинъ къаядан секиргенине 
«эе инанды? 


2. Алимнинъ анасына не ола? Не ичюн огъланчыкъ озю- 
ни къабаатлы дуя? 

З. Алим Айшеге догърусыны насыл тарзда бильдирге- 
нини икяе этинъиз. 

4. Алим озь-озюне насыл сёз бере? Буакъкъында метин- 
ден парчаны тапып, ифадели окъкунъыз. 

5. Бу икяе сизде насыл теэссуратлар къалдырды? Сиз 
Алимни бегендинъизми? 

6. Алим насыл огьлан? Онъа келишкен, онынъ табиат 
чизгилерини бильдирген сёзлерни сечип алынъыз: 
ярамаз, джесюр, атик, тенбель, макьтанчакь, намус- 
лы, ахмакь, кьоркьакь, яланджы, акъыллы. 


- емин этмек — заприсягтися 
- уфюрмек — брехати 

- чапаланмакь -- битися 

- тыгъырып тюшмек — покотитися 
- алчакьлыкъ — ницість, підлість 

. атик — спритний (-а, -е, -1) 

- ялдамакъ — плавати 


ТР 


Къырымтатар тили 


Мулькиет ялгьамаларында 
дудакълылыкъ 


61-мешгъулиет. Окъунъыз. 


Топ, топум, топунь, топу, топумыз, топунъыз. 
Козь, КОЗЮМ, КОЗЮНЬ, КОЗЮ, КОЗЮМИЗ, 
КОЗЮНЪИЗ. 
Гуль, гулюм, гулюнъ, гулю, гулюмиз, гулюнъиз. 
Тюш, ТЮШЮМ, ТЮШЮНЪ, ТЮШЮ, ТЮШЮМИЗ, 
ТЮШЮНЪИЗ. 
Ел, ёлум, ёлунъ, ёлу, ёлумыз, ёлунъыз. 
СОЙ, союм, СОЮМЫЗ, СОЮНЪЫЗ. 
Ка 1. Сёзлерни дефтеринъизге язынъыз. Тамыр ве ял- 
«96 гъаманы къайд этинъиз. Бу насыл ялгъамалар? Олар 
нени бильдире? 
2. Сёзлерде дудакълы созукъларнынъ астыны 
сызынъыз. 

Бир эджалы сёзлерде дудакълы созукь- 
ларны бильдиргено, Є, у, ю арифлери олса, 
экинджи эджада мулькиет ялгъамасынынъ 
созугъы дудакълы олур. 

Меселя: бор - бо-рум, чёль — чё-люм, 


кузь — ку-зю, тюш — тю-шюм. 

Учюнджи эджагъа дудакълы созукъ 
тесир этмез. 

Меселя: бо-ру-мыз, чё-лю-миз, ку-зю- 
МИЗ, тю-шю-миз. 


62-мешгъулиет. Джедвельнинъ серлевасыны ве 
берильген сёзлерни окъунъыз. 


Дудакълы созукънен кельген 
бир эджалы исимлер 


голь, кой, | гуль, дут, | сёз, тёль, 
дост, сой, | кузь, нур, | тёр, чёп, 
козь , тоз, | куль, пул, | чёль. 


КЪОЙ, той, | кунь, рум, 

къол, топ, | къурт, туз, 

СОМ, ОТ. мульк, ун, 
рус, суч, 
чул. 


«о 


/ зі! Эр бир сырадан бирер исим алып, мулькиет ялгъа- 
Ка маларыны теклик ве чокьлукь шекиллеринде къошып 
язынъыз. 
Нумюне: Бой — боюм, боюнъ, бою, боюмыз, 
боюнъыз, бойлары; 

Ба і 
| ВБР 


63-мешгъулиет. Окьунъыз. Тапмаджаларнынъ дже- 
вабыны айтынъыз. 


«б 


ў, 


Сары, я кок урбасы, 
Беяз, гульгюли ачар. 
Кузьде ола обасы, 
Отьмек киби дамы бар. 


Къавурсанъыз, къызарыр, 
Къурутсанъыз, аз къалыр. 
Дегирменде чексенъиз, 
О — крахмалль ун олур. 


ж 
Цу 


Шырасы чокъ, ичи — ал, 
Томалакъ, ешиль тону. 
Пек лезетли: шекер-бал, 
Балалар оны севе. 


1. Тапмаджаларньнь джевабы олгъан сёзлерге муль- 
киет ялгъамаларыны къошып язынъыз. 

2. Къайд этильген сёзлерни язып алынъыз ве мулькиет 
ялгъамаларыны бельгиленъиз. Сёзлернинъ шахысла- 
рыны айтынъыз. 


64-мешгъулиет. Бор, голь, буз, кунь, ёл, юзь 
сёзлерини учь шахыста, текликте ве чокълукъта муль- 
киет ялгъамаларыны къошып язынъыз. 2-3 сёзнен джум- 
лелер уйдурып язынъыз. 


65-мешгъулиет. Аталар сёзлерини окъунъыз. Мана- 
ларыны анълатынъыз. 


Ана юртунъ — алтын бешик. 

Тиль — юрекнинь анахтары. 
Халкънынъ бир эви бар — о да Ватан. 
Бала тербиеси яштан. 

Бала — эвнинъ гулю. 


1. Дефтеринъизге язынъыз. Исимлерде мулькиет ял- 
гъамаларыны къайд этинъиз. 
2. Аталар сёзлерини эзберленъиз. 

Нузет Умеров 
Къартанамнынъ тюшю 


— Мен пек ёрулдым, бираз юкьлайым, 
риджа зтем, сен шаматалама, балам, — деди 
кьартанам. 

Мен шаматалавдан токътадым. Сес-солукъ- 
сыз, тынч отурам. Кьартанам исе де бир тара- 
фына, де дигер тарафына чевириле, ах, ох, деп, 
озю-озюне юкьламагьа кедер эте. Мен яваш- 
чыкътан онынъ янына барып: 

— Къартана, не ичюн юкъламайсынъ? — 
дедим. 

— Юкьум къачты, — деди козюни ачма- 
дан. — Бутюнлей къачты, энди оны къайдан 
тападжакъсынь... 

Мен сустым. Къартанамнынъ юкъусы къай- 
да къачкъан экен деп, оны араштырмагъа къа- 
рар бердим. Эр алда, узакъкъа кетип оламаз. 
Демек, эвде, бу ерлерде олмалы. 

Бутюн звни къарыштырып чыкътым, лякин 
ёкъ. Бабамнынъ эски къалпагъыны, анамнынъ 
чемберини, къартанамнынъ уджлары тююм- 
ленген явлугъыны таптым. О бир шейни унута- 
джакъ олса, эр вакъыт явлугььіньнь бир уджуны 
тююмлей эди. Диваннынъ астындан бир кягъыт 
таптым. Аджеба, юкъу къайда сакълана биле... 

Менджесине, о къаранлыкъ, сыджакъ, йым- 
шакъ ве ич бир шей эшитильмеген ерге сакъ- 
лангъандыр. Демек, бу — шкаф. Чюнки къарта- 
намнынъ ёргъан ве ястыкълары да анда. 

Мен шкафнынъ ичине кирдим, къапакъла- 
рыны къапаттым ве беклеп башладым. Бекле- 
дим, бекледим... ве озюм де джоюлдым. Мен — 
ёкъум. Къаранлыкъта джоюлдым, гъалиба. 

Мени къартанам тапты. Шкафтан чекип 
чыкъарды ве: 

— Сен анда не япа эдинъ? — деп сорады. 

— Арадым, — дедим. 

— Кимни арадынъ? 

— Сенинъ юкъунъны. Я озюнъ «бар да, энди 
оны тап» дединъ де! 

Къартанам манъа бакъып кульди: 

— Сонъ таптынъмы? — деп сорады. 

— Эбет, таптым. О анда, шкаф ичинде, 
къаранлыкъта... 

Къартанам бираз сусып турды да, башыны 
саллады. 

— Эгер инанмасанъ, шкафкъа кир де, къа- 
пыларыны къапатып бекле, — дедим. — Онынъ 
озю келир. Энди анъладым. Сен оны дегиль де, 
о сени араштырмакъ керек. Инанмайсынъмы? 

— Инанам, — деди къартанам. 

1. Икяени дикъкъатнен окъунъыз. Бу икяени окъугъанда 
насыл дуйгъулар пейда олды? 
2. Къартана торунына нени риджа этти? 

З. Торуны къартанасынынъ юкъусыны къайда тапты? 
4. Сиз насыл тюшюнесинъиз, юкъу озю келеми? 


Юкъу ястыкъ сорамаз. 


Аталар сёзюнинъ манасыны анълатмагъа тырышынъыз. 


• юкъу къачмакъ — безсоння 

- арамакъ (диал. ) — шукати 

- чембер — хустка 

- тююмлемек — зв'язати в вузол 
. сусты — замовк 


Къырымтатар тили 


Къ, к, п сеслерининъ 
янъгъыравукълашувы 


66-мешгъулиет. Окъунъыз. 


Балыкъ — балыгъым, балыгъынъ, балыгъы- 
мыз, балыгъынъыз, балыкълары. 

Чубукь — чубугъым, чубугъынъ, чубугъымыз, 
чубугъынъыз, чубукълары. 

Бешик — бешигим, бешигинь, бешиги, 
бешигимиз, бешигинъиз, бешиклери. 

Мектеп — мектебим, мектебинъ, мектеби, 
мектебимиз, мектебинъиз, мектеплери. 


1. Мулькиет аффикслерини къошкъанда къайсы тутукъ- 
лар янъгъыравукълашты? Дикькьатнен бакъынъыз ве 
айтынъыз. Тутукъларнынъ астыны сызынъыз. 

2. Эр бир сыранынъ сонъки сёзюнде къ, к, п сеслери 
янъгъыравукълаштымы? 

Къырымтатар тилинде бирден зияде 
эджалы сёзлернинъ сонъунда олгъан къ, 
к, п сагъыр тутукъларына мулькиет ялгъа- 
масы къошулса, бу тутукълар янъгъыра- 
вукълашыр. Къ ерине — гъ, к ерине — г, 
перине — б тутукълары язылыр. 


Меселя: къабакъ — къабагъым, емек — 
емегим, долап -- долабым. 

3-юнджи шахыста, чокьлукьта къ, к, п 
тутукълары яньгььравукьлашмаз. 

Меселя: тертип — тертиплери, оглюк — 
оглюклери, къатыкъ — къатыкълары. 


67-мешгъулиет. Сёзлерге 1-инджи шахыс, теклик 
ве чокьлукь шекиллерининъ мулькиет ялгъамаларыны 
нумюне боюнджа къошып язынъыз. 


Нумюне: 

Терек — терегим, терегимиз 

ОГЛЮК — ...,...; бардакь — ...,... ; 
мектеп --...,...; этек --...,...; 
ёлакъ — ..., ...; Эреджеп — ...,...; 
балыкъ --...,...; мерекеп — ...,.... 


1. Сёзлерде мулькиет ялгъамаларыны къайд этинъиз. 
’ 2. Оглюк, бардакъ сёзлеринен джумлелер уйдурып 


ЯЗЫНЪЫЗ. 


68-мешгъулиет. Сёзлерге 2-нджи шахыс, теклик 
ве чокьлукь шекиллерининь мулькиет ялгъамаларыны 
нумюне боюнджа къошып язынъыз. 


Нумюне: 

Къатыкъ -- къатыгъынъ, къатыгъынъыз. 
къашыкъ --...,...; чечек — ... ,...; 
тертип — ... , ...; къабукъ — ... ‚ ...; 

Та Сёзлерде мулькиет ялгьамаларыны кьайд этинъиз. 


КЕБ 


ам 


< 


эрик — ... , ...; себеп — ... , ... 
тавукъ — ... ,...; серник — ... ‚, ...; 
джевап -...,.... 


Буны билинъиз! 


Бир эджалы сёзлернинъ сонъунда олгъан къ, 
к, п сагъыр тутукъларына мулькиет ялгъамасы 
къошулса, бу тутукълар янъгъыравукълашмаз. 

Меселя: топ — топу, къакъ — къакъы, ЮК — 
юкю, сап — сапы. 

Сонъунда й олгъан бир эджалы сёзлерге 
мулькиет ялгъамалары къошулгъанда, й ерине 
ю пейда олур. 

Меселя: кой — коюм, коюнъ, кою; сой — 
СОЮМ, СОЮНЪ, СОЮ. 


69-мешгъулиет. Сёзлерге нумюне боюнджа муль- 
киет ялгъамаларыны къошып язынъыз. 


Нумюне: Бой — боюм, боюнь, бою, боюмыз, 
боюнъыз, бойлары. 


Къой, той, юк, сап, йип, топ. 


70-мешгъулиет. Къавузлар ичинде берильген 
сёзлерге келишкен мулькиет ялгъамасыны къошып 
язынъыз. 


Эвнинъ (къапы) — эвнинъ къапысы; сенинъ 


(баба) — ... ... ; мектепнинъ (стадион) -... ... 
меним (дост) — ... ... ‚ анамнынъ (сой) — ... ... 
бизим (кой) — ... ... ‚ оданынъ (пенджере) — ... 


... ; агьамньнь (той); оджанынъ (суаль) — ... ... 
сизинъ (къоранта) — ... ; кьартбабамньнь 
(такъие) -- ... ... ; байракънынъ (тюс) -- ... ... 
татамнынъ (фес) --....... 

Риза Фазыл 


Наврез байрамы 


Баарь куньлеринден бири зди. Селим кьарт- 
баба торунларыны яньна топладь да, олардан: 

— Дюньяда знь къуванчлы куньлер насыл 
куньлердир? — деп сорады. 

— Энь кьуванчль кунь — анам маньа Саре 
къокъланы багъышлагъан кунь, — деди еди 
яшында Айшечик. — Онынъ адыны озюм къой- 
дым, сачлары сары. 

— Э-ге, аман таптынъ айтмагъа шей... Энъ 
къуванчлы куньлер байрам куньлери, — деди он 
яшында Али. — Байрамда эр кес гузель кийине, 
мусафирлер келе, эр кес шенълене. 

— Догъру, меним тайым, байрам куньлери 
энъ къуванчлы куньлердир. Шунынъ ичюн де 
онъа байрам дегенлер, — деп, къартбаба Али- 
нинъ башыны сыйпады. 


Право для безоплатного розміщення підручника в мережі Інтернет має 
Міністерство освіти і науки України Һір://топ.доу.иа/ та Інститут модернізації змісту освіти Һёр://іт2о.доу.иа 


-- Я бизде насьл байрамлар бар, билеси- 
ньизми? -- Мен билем, -- деди Али. -- Кьурбан 
байрамы, сонь... сонь... — девам этеджек олды, 
амма хатырлап оламады. 

— Мен билем, бу — Ораза байрамы, — деп 
къошулды Айшечик. — Былтыр анамнен бера- 
бер мен де ораза туткъан эдим. 

— Аферин, къызым! — деп къартбабасы 
Айшечикни къучакълап опьти. — Догъру, бала- 
лар, бутюн мусульманларнынъ ве бизим де энъ 
буюк байрамларымыз Ораза ве Къурбан бай- 
рамларыдыр. Амма бизде даа башкъа байрам- 
лар да бар: Наврез байрамы ве Хыдырлез бай- 
рамы. Мына бир къач куньден Наврез байрамы 
оладжакъ. Келинъиз, мен сизге Наврез байра- 
мы акъкъында икяе этейим. 

Наврезбайрамы, балалар, энъэскибайрам- 
лардан биридир. Бу байрам бизге Иран мем- 
лекетинден кельген. Анда Наврез байрамыны 
дюньяда даа Ислям дини пейда олмаздан бинъ 
йыллар эвель япып кельгенлер. Ислям дини 
кельген сонъ, бир чокъ мусульман халкълары 
да бу байрамны къайд этип башлагъанлар. 

Алим адамлардан бири Пейгъамберимиз- 
ге бахшыш йибере. Бу, Наврез байрамы ичюн 
азырлангъан эльва экен. Мухаммед пейгьам- 
бер: «Бу недир?» — деп сорай. «Бу Наврез», — 
деп джевап берелер онъа. «Я, Наврез дегени 
не?» — деп сорай о. «Бу Иранда яшагъан аджем 
халкъынынъ энъ буюк байрамы», — дейлер онъа. 
Пейгъамбер озюнинъ якъын адамларынен ве 
талебелеринен берабер эльваны ашайлар. Пей- 
гъамбер эльваны пек бегене ве: «Эгер эр кунь 
Наврез олса, бизге не яхшы олур эди», — дей. 

Байрамнынъ ады, яни Наврез сёзю де бизге 
Ирандан кельген. Манасы янъы кунь, янъы йыл, 

йыл башь демектир. О вакъытларда Янъы йыл 
январь 1-де дегиль, март 21-де башлана экен. 
Шунынъ ичюн мартнынъ 21-инджи куню бай- 
рамгъа чевирильген. 

Наврез байрамынынъ манасы бизде даа 
зияде кенишлеген. О — эм Янъы йыл байра- 
мы, эм баарь байрамы, эм койлюлернинь тар- 
лада, чёльде чалышып башлагъанлары, эм де 
бири-биринен дарылгъан инсанларнынъ акъла- 
шув, достлашув байрамы ола. Не гузель я?! 

— Мен билем, къартбаба, байрамда эр 
кес бири-бирине бахшыш бере, мусафирликке 
баралар. Анам, бабам бизни де алып баралар. 
Пек къуванчлы ола. 

— Аферин, огълум! Сен биле экенсинъ, — 
деп макътады къартбабасы Алини. 

Сонь Селим къартбаба икяесини девам 
этти: — Наврез байрамы шойле япыла. Бай- 
рамдан бир къач кунь эвель къадынлар эвлери- 
ни темизлейлер, джыйыштыралар, акълайлар, 
чамашыр ювалар, азбарны сипирип темизлей- 
лер. Эвде, азбарда керекмеген шейлерни чы- 
къарып ташлайлар, балаларына янъы урбачыкъ- 
лар тикелер. Бу байрам койлерде тарла ишле- 
ри башлангъанынен багълы олгъаны ичюн эр- 
кеклер сабангъа, яни ер сюрьмеге азырлана- 
лар, керек алетлерини тамирлейлер, янъыла- 
рыны тапыштыралар. 

Арфе куню эр эвде чешит татлы емеклер, 
къавалтылар, эльвалар азырлана, кобете пиши- 
релер. Акъшам балалар учер-бешер олып, эв- 
эвден Наврез йырыны айтып юрелер. 

Эвде олгъанлар къапыларны ачып, балалар- 
нынъ йырлагъаныны динълей, севине ве мем- 
нюн олып, оларгъа мейва, къурабие, джевиз я 
да акъча берелер. 

Байрам куню къартлар сабадан мезар- 
лыкъны, къабирлерни зиярет этелер, къабир- 
лернинъ этрафыны темизлейлер, олюлерге 
дуалар окъуйлар. Сонъ адамлар хасталарны 
зиярет этелер, мусафирликке баралар, я да 
озьлери мусафир къабул этелер. 

Иште, меним къозучыкъларым, бизде Нав- 
рез байрамы бойле кечириле. 


1. Селим къартбаба торунларына насыл суаль берди? 
. Балалар насыл байрамларны билелер? 

. Бизим халкъымызнынъ насыл байрамлары бар? 

. Наврез байрамы халкъымызгъа не ерден кельген? 


. Къартбаба ве торунларынынъ сёзлерини роллерге 
болип, икяени субет шеклинде ифадели окъунъыз. 


сор ог 


- аджемхалкь -- перси, іранці 

- акьлашмакь -- миритися 

- тамирлемек -- ремонтувати 

- мемнюн олмакъ — бути задоволеним 


Къырымтатар тили 


Сьфат. 
Сыфатларнынъ япылувы. Сьфат 
япыджы ялгъамалар: -лы, -ли, -лу, -лю 


71-мешгъулиет. Сыфат акъкъында бильгилери- 
нъизни хатырланъыз. Нокъталар ерине керекли сёзлер- 
ни язынъыз. 


1. Сыфат — бу... .... 
2. Сары, узун, дюльбер — бу... . 

3. Предметлернинь ... бильдирген сёзлерге 
сыфат дейлер. 

Ярдымджы сёзлер: аляметлерини, сыфат, сёз 
чешити. 


72-мешгъулиет. Джумлелерни окъунъыз. 


1. Голь пекдюльбер ерде ерлешкен. 2. Къара 
къаргъачыкъ курьпени чокъучлап ашап битире ве 
учып кете. 3. Пытакъта асылгъан чантадан тазе 
пенир къокъусы чыкъа. 4. Къокъулы чечеклер, 
къып-къырмызы лялелер козюнъни къамашты- 
ралар. 5. Къартанай бизни эвге чагъырды, соба- 
дан чыкъкъан сыджакъ янтыкъларнен сыйлады. 
Джумлелерни дефтеринъизге кочюринъиз. Сыфат- 


ларны ве оларнен багълы олгъан сёзлернинъ астыны 
сызынъыз. 


Сыфат предметнинъ аляметини биль- 
дире ве насыл? суалине джевап бере. 

Меселя: ешиль, мавы, гузель, индже. 

Исимлерден де сыфатларны япмакъ 


мумкюн. Исимге-лы/-ли, -лу/-люялгъама- 
лары къошулып, сыфатлар япыла. Бу ялгъа- 
малар — сыфат япыджы ялгъамалар. 

Меселя: туз — тузлу, шекер — шекерли, 
сют — сютлю, файда — файдалы. 


73-мешгъулиет. Исимлерге -лы/-ли, -лу/-лю 
сыфат япыджы ялгъамаларны къошып, сыфатларны 
япынъыз. Оларны нумюне боюнджа 4 сырагъа язынъыз. 

Таш... , тербие... , буз... , кучь... , ягь..., 


лезет... , тоз... , акъыл... , мерамет... , аяз..., 
къум... , ягьмур..., къар... , бибер... , акъыл... , 
юнь... , бильги... , юк... , тешик... , бакъла... , 


къатмер... , кьатькакь.... 


74-мешгъулиет. Сьфатларгьа манаджа келишкен 
исимлерни тюшюнип язынъыз. 


Ёлакълы ...; кунешли ... ; урьметли ..., тикен- 
ли ...; къокъулы ...; сакъаллы ...; ягъмурлы ...; 
джевизли .... 


1. Сыфат япыджы ялгъамаларны къайд этинъиз. 
2. Эки сёз бирикмесинен джумлелер уйдурып язынъыз. 


75-мешгъулиет. Джумлелерни дефтеринъизге 
кочюринъиз. 


1. Беяз кобелек шу дакъкъа беяз пападие 
устюне къонды, къыбырдамайып отурды. Сары 
кобелек, озюне коре, сары бир чечек тапып, 
онынъ устюне учып къонды. 

2. Шу ерде топлангъан яшлар ве къызлар 
балабан къарпызны юкъары котерип, чалашкъа 
алып кеттилер. 

3. Чатырдагьнынъ арт ягъыны кениш яйла- 
лар, денъизге бакъкъан тарафыны исе къоба, 
ешиль орманлар къаплар. 

1. Сыфатларны ве оларнен багълы олгъан исимлерни 
къайд этинъиз. 
2. Тюсни бильдирген сыфатларны дефтеринъизге язып 


алынъыз, ве эр бир сёзде къач сес ве къач ариф ол- 
гъаныны язынъыз. 

Иса Абдураман 


80 


Баарь адлы къыз тою 


Дагьда кульди бинъ ляле, 
Санки кульди кень алем. 
Этраф ойле ярашты! ... 
Бульбуль корип, пек шашты. 


Сюкюнетке сес къошып, 
Йырлады о пек джошып. 
Эльчырптылар шад отлар, 
Ирип кетти пускъан къар. 


Гоньджелер агъыз ачып, 
Этрафкъа аллыкь сачып, 
Кььбьрдатаракь боюн, 
Тешедилер шень оюн. 
Дагьда шойле башландь 
Баарь адлы къыз тою. 


1. Дагьда баарь насыл башланды? Шиирге эсасланып, 
икяе этинъиз. 
2. Шаир баарь мевсимини ненен къыяслай? 


З. Шиирден кочьме манада къулланылгъан сёзбирикме- 
лерини тапынъыз ве а ай язынъыз. 
Меселя: кульди алем, ... ... ое р 


4. Шиирни эзберленъиз. Ифаделиайтмагъа огренинъиз. 


- сюкюнет — тиша 

- эльчырпмакъ — плескати в долоні 
- шад — радісний (-а, -е, -1) 

- пускъан (къар) — залежаний 

Къырымтатар тили 


Фииль. 
Фииль акъкъында умумий малюмат 


76-мешгъулиет. 3-юнджи сыныфта кечильгенлери- 
ни хатырланъыз ве нокьталар ерине керекли сезлерни 
КЪОЮНЪЫЗ. Джумлелерни дефтеринъизге ЯЗЫНЪЫЗ. 

1. Предметлернинь иш-арекетни бильдир- 
ген сёзлерге ... дейлер. 

2. Фииллернинъ астыны ... ... сызамыз. 

З. Окъуй, яза, динълейлер — бу.... 


Предметнинъ иш-арекетини ве булунгъан 
алыны бильдирген сёзлерге фииль дерлер. 

Меселя: Оджа мевзуны анълата. Тале- 
белер динълейлер. Къар ириди. 

Бу джумлелерде анълата, динълейлер 
фииллери иш-арекетни бильдирелер, юкъ- 


лай, ириди фииллери исе булунгъан алны 
анълаталар. Фииллер не япты? не япа? не 
олды? не ола? не япаджакъ? киби суал- 
лерге джевап берелер. 

Фииль джумледе, эксериетен, хабер 
вазифесини беджере. 


77-мешгъулиет. Аталар сёзлерини окъуп, дефте- 
ринъизге кочюрип язынъыз. Маналарыны анълатынъыз. 


Беяз отьмек де къара ерден чыкъа. 

Бир китап бинъ адамны огрете. 

Бир къулагъындан кире, экинджисинден чыкъа. 
ло Ишкир иш къыдыра, тенбель аш къыдыра. 

Та Фииллерни тапып, астыны эки сызыкънен къайд этинъиз. 

78-мешгъулиет. Берильген исимлерге иш-арекет- 
ни бильдирген сёзлерни язынъыз. 

Эким (не япа?) ... . 

Къар (не япаджакъ?) ... . 

Талебелер (не япалар?) .... 

Бульбуль (не япты?) .... 

Къушлар (не япалар?) .... 

Копек (не япа?) .... 


Ярдымджы сёзлер: окъуйлар, тедавийлей, афы- 
ра, ягьаджакь, учалар, отти. 


79-мешгъулиет. Метинни окъунъыз. 


Къышта кунеш кузьге нисбетен уйледе 
уфукъ узеринден даа да алчакъ кече. Шунынъ 
ичюн сувукъ ола. Сувукъ еллер уфюрелер. Кок- 
ни сыкъ-сыкъ къара булутлар къаплайлар. Къар 
ягъа. Аязлы куньлерде къар аякълар астында 
гъычырдай. Озен ве тыйнакъларны буз къаплай. 


= 1 


Метинде насыл йыл мевсими акъкъында ве не айты- 


( \ б 
) 
ба ла? Икяе этинъиз. 
2. Метинден фииллерни ве оларгъа багълы олгъан исим- 


лерни нумюне боюнджа дефтеринъизге язынъыз. 
Нумюне: Кунеш (не?) кече (не япа). 
3. Олар джумленинъ насыл дередже азалары ола? 


в 80-мешгъулиет.  Джумлелерни  дефтериньизге 
| язынъыз. Нокьталар ерине келишкен арифни язынъыз. 


1. Мен дёрт...нджи сыныфта окъуйым. 
Тенеф...сте ойнайым, ашай...м ве раатланам. 

2. Энвер агъам институтны бит...рди. О шим- 
ди заводда муэндис олып чал...ша. 

З. Анам ишт...н акъшам устю къайтт... . Сонъ- 
ра къаймакъл... къаве ичип, акъшамлыкъ аш 


РЕ. 9 


Е; ‚ азьірлад.... 
24 Фииллерни тапып, устюне суалини язынъыз. 
82 

Таир Халиловдан 
Дагьларгьа сеяат 


Апрель айынынъ сонъу эди. Бабасынен 
Дилявер дагьларгьа таба ёл алдылар. Орталькь 
ем-ешиль, багълар-багъчалар чечек ачмакъта- 
лар. Дилявер бабасынынъ элинитутып кете. Чев- 
ре-четтен козюни алмай. Оны эр шей меракъ- 
ландыра. Хусусан оглериндеки мавы дагълар. 

Ёл бою кузьлюк богъдай экильген. Богъ- 
дай денъиз киби ешилленип, ель эскенде дал- 
гъаланып тура. Богъдайнынъ ичи къан тюсте 
патлакъ чанакъларнен ве чешит ренкли уфакъ 
чечеклернен толу. Олар ёлдан бурулып, богъдай 
ызанына кирдилер ве байыр устюне котериле 
башладылар. 

Байырнынъ тёпеси де къып-къырмызы пат- 
лакъ чанакъларнен къаплы. Баба ве огъул, бу 
дюльберликни корип, отлар устюне юварлан- 
дылар. Сонъра сырт устюне чевирилип, мавы 
кокке тикильдилер. Шу ань оларнынъ башлары 


8з 

тёпесинде чочамий торгъайнынъ сеси янъгъы- 
рады. Дилявер титреди ве тааджипнен: 

— Баба, нео? — деп сорады. 

— Чочамий торгъай, — деди бабасы, — 
кичичик торгъайгъа бенъзеген чёль къушчыгъы. 

— Я мен не ичюн оны корьмейим? — деди 
Дилявер, къушнынъ йырына диньленип. 

— Чюнки о, юксекте йырлай. 

— Пек юксектеми? Тап кунешке якъынмы? 

— Тап кунешке якъын. 

— Бабам, я чочамий торгъай не ерде яшай? 
Коктеми? 

— Кокте дегиль, ерде яшай, огълум. 

— Чочамий торгъайны манъа косьтерир- 
синъми? 

— Косьтеририм. Олар кимерде ёл кенарын- 
да да расткелелер. 

— Бабам, я не ичюн чочамий бойле шенъ 
къушчыкъ? Зшитесиньми, о насыл йырлай! — 
деди огъул. 

— Чочамий торгъай къаарь-къасевет биль- 
меген къушчыкътыр. Бу себептен эр вакъыт 
онынъ юреги токътамай йырлай. 


. Бабасынен Дилявер къайда ёл алдылар? 

. Ёл бою не экильген? Богъдайнынъ ичи ненен толу? 

. Байыр тёпеси ненен къаплы эди? 

. Не ичюн чочамий торгъай токътамай йырлай? Баба- 


сынен Дилявернинъ субетини роллерге болип, ифа- 
дели окъунъыз. 


\ 


Дб = 


А) Чочамий торгъай акъкъында не бильдинъиз? О насыл 
ет къуш? Чочамий торгъай къушчыгъыны тасвирленъиз 
ве дефтеринъизге язынъыз. 


= ° богъдай ызаны — хлібна нива 
= - чочамий торгъай — жайворонок 

- патлакь чанакь -- за текстом: мак 
84 

Къырымтатар тили 


Фииль заманлары. 
Кечкен заман фииллери 


81-мешгъулиет. Джумлелерни окъунъыз. 


1. Бугунь Акъмесджитте къар ягъды. 2. Эким 
хастаны дикъкъатнен бакъты. З. Папийчик- 
лер, чокъ тюшюнип турмадан, бири-бирининъ 
артындан сувгъа тюштилер. 4. Мен оджа берген 
вазифени вакътында беджердим. 5. Биз бабам 
айткъан икяени меракънен динъледик. 

1. Эр бир джумледе иш-арекет энди олып кечтими? 
Музакере этинъиз. 

2. Джумлелерден сёзлерге келишкен фиильни язып 
алынъыз. Къар (не япты?) ...; эким (не япты?) ...; 
папийчиклер (не яптылар?)...; мен (не яптым?)...; биз 
(не яптыкъ?) .... 


Буны билинъиз! 


Заман манасы иш-арекетнинъ лакъырды 
этилип тургъан вакъыткъа мунасебетинен ифа- 
делене. Иш-арекет лакъырды этилип тургъан 
вакъыттан эвель, я да лакъырды этилип тургъан 
вакъытта, я да сонъ япылувы мумкюн. Онъа коре 
фиильде учь заман бар: кечкен заман, шимди- 
ки заман ве келеджек заман. 


82-мешгъулиет. Джумлелерни дефтеринъизге 
кочюрип язынъыз. 


1. Якъында эмджем янъы эвге кочьти. 
2. Достум Аметтен мектюп алдым. З. Балыкъ- 
чылар балабан бир балыкъ туткъанлар. 4. Сели- 
ме мектептен къайткъан сонъ анасына ярдым 
эткен. 5. Биз концертке яхшы азырландыкъ. 

ба 
чи 


86 


1. Фииллернинь устюне суалини язынъыз. Олар джум- 
леде къайсы сёзнен багъланып келелер? Бу сёзлер- 
нинь астыны бир сызыкьнен сызынъыз. 

2. Фииллерде кечкен заман ялгъамаларыны къайд 
этинъиз. 


Кечкен заман фииллери иш-арекет- 
нинъ бундан эвель олгъаныны я да олма- 
гъаныны бильдирелер. Олар не яптым? 
не яптынъ? не япты? не олды? не ола- 
джакъ? киби суаллерге джевап берелер. 

Меселя: Мен достума мектюп яздым, 
сен исе шу вакъыт китап окъудынъ. Медине 
достум бугунь дерске кельмеди. 

Кечкен заман фииллери фииль негизи- 
не -ды/-ди, -ты/-ти, -гъан/-къан, -ген/ 
-кен ялгъамалары къошулувынен япыла. 

Меселя: Мен яз-ды-м, сен кель-ди-нь, 
о чап-ты, биз кет-ти-к, сен яз-гъан-сынъ, 
о кель-ген, сиз чап-къан-сынъыз, олар 
кет-кен-лер. 


83-мешгъулиет. Окъунъыз. Бу парча къайсы масал- 
дан алынгъан? Мундериджесини къыскъадан айтынъыз. 


Къарт акъкъушлар яш акъкъуш алдын- 
да озьлерининъ кибирли боюнларыны эгди- 
лер. Яш акъкъуш исе утанды, шунынъ ичюн де 
башыны къанаты астына сокъты. Озюнинъ кеч- 
мишини, эр кес оны кульген, титис бир папий- 
чик олгъан вакъытларыны хатырлады, мына 
онынъ къанатлары кене шувулдады, дюльбер 
боюны огге узанды ве кокюсинден къуванчлы 


бир давуш къопып чыкъты. 
Х.К. Андерсен 

Ти 
4 


1. Дефтеринъизге язып алынъыз. 


2. Фииллерге суаллер къоюнъыз. Кечкен заман фиилле- 
рининъ ялгъамаларыны бельгиленъиз. 
3. Муптеда ве хаберлернинь астыны сызынъыз. 


84-мешгъулиет. Тапмаджаларны дикъкъатнен окъу- 
НЪЫЗ, дефтеринъизге язып алынъыз. 
Эв тёпесинден аттым — сынмады, 
Сувгъа аттым — сынды. 


Байырда о къар эди, 

Ирип, ашагъы энди. 

Ёлда акъып, тавланды, 

Денъизге келип, тынды. 

1. Берильген арифлерни догъру ерлештирсенъиз, тап- 
маджаларнынъ джевабыны тапарсынъыз: 
1) К, ы, т, я, гъ; 2) С, в, у. 

2. Кечкен заман фииллерининъ астыны сызынъыз. 


85-мешгъулиет. Окъунъыз. 


Таныш авджымыз орман озенининъ ялысын- 
дан кетмекте эди. Бирден къуру пытакъларнынъ 
шытырдысыны эшитти. Авджы къоркъты ве аман 
терекке чыкъты. 

Орман ичинден ялыгъа буюк бир ана-аюв 
ве онынъ эки балачыгъы чыкъты. Ана-аюв олар- 
дан бирининъ елькесинден тишлеринен къап- 
къач этип тутты да, сувгъа далдырып-далдырып 
чыкъарды. Аюв баласы къычыра ве чапалана 
эди. Анасы оны, сувда кереги киби чайкъагъан 
сонъ, чыкъарды. 

Аювнынъ экинджи баласы, сувукъ сувдан 
къоркъып, орман ичине къачып кетти. Анасы 
онынъ артындан чапып етти, онъа бир къач пан- 
джа урды ве, биринджиси киби, оны да сувгъа 


батырып-батырып чыкъарды. 
В. Бианкиден 

1. Метин кьач абзацтан ибарет? 

2. Биринджи абзацта ким акъкъында ве не айтыла? 

З. Ана-аюв балаларыны насыл ювундырды? 

4. Учюнджи абзацны дефтеринъизге кочюрип алынъыз. 
Кечкен заман фииллерининъ астыны сызынъыз. 


Окъув 


Ахмакъ къашкъыр 
къазах халкъ масалы 


Бир ахмакъ къашкъыр бар экен. Куньлер- 
нинъ биринде о, эчкиге расткеле ве: 

— Эчки, шимди мен сени ашарым, — дей. 

— Не япайым, такъдирим шайдыр даа, мен 
разьм, — дей. — Лякин мен пек арыкъ ве кьар- 
тым. Эгер сен бираз беклемеге разы олсанъ, 
мен чапа-чапа эвге барып, санъа озюмнинъ къы- 
зымны ёлларым. Онынъ эти тазе ве лезетли... 

Къашкъыр разы ола, эчкини йибере ве озю 
чалылар тюбюне кирип ята. Эчки исе, сюрюге 
чапып барып, вакъианы чобангъа айта. Чобан 

таягъынен къашкъырны яхшы этип котеклей. О, 
зорнен къачып къуртула. 

Экинджи кересинде къашкъыр къоянгъа 
расткеле. 

— Къоян, мен шимди сени ашайджагъым, — 
дей къашкъыр. 

— Не япайым, башымнынъ язысыдыр даа, — 
дей къоян. — Тек ольмезден эвель манъа ойна- 
магъа изин бер. 

Къашкъыр разы ола. Къоян къашкъырнынъ 
этрафында айланып ойнап башлай. Ойнай ве, 
кеткен сайын, балабан тёгерекяпып, бильдирме- 
ден, къачып кете. Къашкъыр кене ашсыз къала. 

Чёль ичинде авланып юре. Бакъса, бир ат 
отлап юре. Къашкъыр онынъ янына келип: 

— Ат, шимди мен сени ашайджагъым, — 
дей. — Яхшы, — дейат. - Текриджа этем, къуйру- 
гъымдан ашап башла, башымнен исе мен бираз 
даа отлайым. 

— Яхшы, — дей къашкъыр ве, атнынъ арты- 
на кечип, къуйругъына якъынлаша. 

Ат оны арт аякъларынен ойле къакъыштыра 
ки, къашкъыр шу ерде джан бере. 


1. Къашкъыр къайсы айванларнен расткеле? 
2. Не ичюн къашкъыр бойле алгъа къалды? 

3. Баш язысы, такъдир сёзлери нени анълата? Мана- 
сы бири-бирине якъын олгъан сёзлерге не дейлер? 
4. Къашкъыр акъкъында даа насыл масаллар билеси- 

нъиз? Хатырланъыз ве икяе этинъиз. 


Акъыллы бир кере алданыр. 


Аталар сёзю масалнынъ къайсы къараманына насиат 
олур? 


- такъдир — доля 
- къакъыштырмакъ — хвицнути 
- джан бермек — вмерти 

Къырымтатар тили 


Шимдики заман фииллери 


86-мешгъулиет. Окъунъыз. «Хош кельдинъиз зви- 
ме» йырынынъ девамыны хатырланъыз. 


Адетиме мен шашам, 
Адамсыз пек тарсыкъам. 
Къапыма бири кельсе, 
Бала киби къуванам. 


Багьлама: 

Буюрынъыз, достларьм, 
Сайгъылы адамларьм. 
Хош кельдиньиз звиме, 
Сизге джандан севинем. 


. Насыл инсан акъкъында бу йыр? 


[ 

| ) К - 

бя 2. Эписи къайд этильген сёзлер насыл суальге джевап 
берелер? Олар насыл сёз чешити олалар? 


Шимдики заман фииллери иш-арекет- 
нинъ шимди олаяткьаныны бильдирелер. 
Олар не япам? не япасынъ? не япа? не япа- 
мыз? киби суаллерге джевап берелер. 


Меселя: Мен достума мектюп язам, сен 
исе шу вакъыт китап окъуйсынъ. 

Шимдики заман фииллери фииль негизине 
-а, -е, -й ялгъамалары къошулувынен япыла. 

Меселя: яз-а-м, кел-е-м, йырла-й-ым. 


87-мешгъулиет. Окъунъыз. 
Чап...м, тюшюн...м, ойна..ым, динъле... 


синъ, юв...сынъ, сюрт..м, тап...лар, куреш...м, 
бояла. ..ым, таран...м, кул...миз, кьуван..сьнь. 

1. Нокьталар ерине келишкен шимдики заман фиил- 
лерининъ ялгьамаларьндан бирини къойып, дефте- 
риньизге язынъыз. 

2. Ойнайым, диньлейсинь фииллеринен джумлелер 
уйдурынъыз. 


88-мешгъулиет. Метинни окъунъыз. 


Сыджакъ улькелерден ватангъа биринджи 
ольпчочамий торгъайлар учып келелер. Апрель- 
нинъ сонъунда къарылгъач, бульбуль, кукуккъуш 
учып келе. 

Къушларнынъ эписи бир вакъытта къайтып 
кельмей. Бирлери эвлерине ашыкъалар, дигер- 
лери исе боджеклер, къуртчыкълар ве тыртыр- 
лар етерли олгъаныны беклейлер. 

Баарьде къушлар дженюптен эвге къай- 
тып кельгенлеринен, бирден бала чыкъармагъа 
азырланып башлайлар. Эркек сойлары баарьде 
ыргъачы къушлардан эртедже учып келелер, юва 
къурмакъ ичюн ер сечип ерлеше ве озьлерине 
чифт тапалар. Ондан сонъ къушлар энди бера- 
берликте юваны абаданлаштыралар, йымырта 
къозлайлар ве къушчыкъларны беслейлер. 


1. Метин къач абзацтан ибарет? 
2. Эр бир абзацта не акъкъында айтыла? 


З. Экинджи абзацны дефтеринъизге язынъыз. Шимдики 
заман фииллерини тапып, астыны сызынъыз. 


89-мешгъулиет. Шиирни окъунъыз. 


Ягъмур ягъа, 
Ойле ягъа, 
Дерсинь, кокте денъиз бар. 
Гуль-чечекни, 
От-оленни 
Токътамадан юва о. 
И. Абдураман 

лу. 1. Бойле ягъмур не вакъыт ола? 
9 2. Шиирге насыл серлева къоймакъ мумкюн? 


З. Дефтеринъизге язынъыз. Шимдики заман фииллери- 
нинъ астыны сызынъыз. 


М2, 


в 90-мешгъулиет. Шимдики заман фииллерини 
й окъунъыз. 


Раатланам, эзберлейим, бакъа, секиресинь, 
сипире, сюртесинь, бакьам, раатланасыньъ, 
секирем, эзберледи, сюрте, сипиресинь, сипи- 
рем, бакъасынъ, раатлана. 


Нумюне боюнджа язып алынъыз. 


Къаплан ве тильки 
таджик халкь масалы 


Бир кунь тильки чытырман дагь ичине кирип 
кете. Къаршысына къоркъунчлы кьаплан чыкъа. 
Тильки къоркъа, къачаджакъ ола, лякин къаплан 
оньнь артындан чапа. Ана-мына тутаджакъ. 
Бири кьача, бири кьувалай — учурьмль дере 
башьна келип чыкъалар. Айнеджи тильки токъ- 
тап, агьламагьа башлай. 

Къаплан, шашып, ондан сорай: 

— Не ичюн агьлайсынь, тильки? 

— Сизни корьген сонъ, бабанъызны хаты- 
рладьм, — дей. — О, пек чабик, беджерикли 

зди. Знь сарп дерелерден биле секирип, о бир 
тарафьна кече тургьан зди. Мен беллесем, 
знди ич бир вакььт бойле чевикликни корип 
зевкьланамам. 

Къаплан ачувлана. Эр шейни унутып, тиль- 
киге озь усталыгъыны косьтереджек ола ве шу 
дакъкъасы дереге секире... ве деренинъ орта- 
сына барып тюше. 

— Мен бойле оладжагъыны эвельден биле 
эдим, сиз озь бабанъызгъа бенъземейсинъиз, — 
дей айнеджи тильки ве озь ёлуна кете. 


1. Тильки къапландан насыл къутула? Айтынъыз. 
2. Не ичюн къаплан деренинъ ортасына тюше? 
Акъылсыз башнынъ заметини эки аякъ чекер. 


Аталар сёзюни окъунъыз. Онынъ манасыны, масал- 
дан мисаль кетирип, анълатынъыз. 


- учурымлы, сарп — стрімкий, крутий 
- чевик — спритний (-а, -е, -1) 
- замет-- праця, занепокоєння, клопоти 


Къырымтатар тили 


Келеджек заман фииллери 


91-мешгъулиет. Окъунъыз. 


Тезден окьув йылы битеджек ве яз татили 
башланаджакь. Яз татили учь ай девам этеджек. 
Татиль вакътында биз бутюн сойларымызны 
зиярет этемиз. Олар Къырымнынъ чешит коше- 

леринде яшайлар. 

Башта биз бабамнынъ ана-бабасына муса- 
фирликке бараджакъмыз. Олар Шума коюнде 
бабамнынъ къардашы Эдем эмджемнен бера- 
бер яшайлар. Сонъ исе анамнынъ ана-бабасы- 
ны зиярет зтеджекмиз. Олар Багьчасарайда 
яшайлар. Эвлеринден Хансарай музейи корюне. 

Меним эки къартбабам ве эки къартанам 
бар. Мен оларны пек севем. 


1. Метинде не акъкъында айтыла? Икяе этинъиз. 


'’ 2. Дефтеринъизге къартбаба ве къартаналарынъыз- 


нынъ адларыны язынъыз. Олар къайда яшайлар? 
З. Къайд этильген фииллерни язып алынъыз. Олар 
насыл суаллерге джевап берелер? 


Келеджек заман фииллери иш-арекет- 
нинъ бундан сонъ оладжагъыны бильдире- 
лер. Олар не япаджагъым? не япаджакъ- 
сынъ? не япаджакъ? не япаджакълар? не 
оладжакъ? киби суаллерге джевап берелер. 

Меселя: Мен концертке бараджагъым. 


Якъында окъув йылы битеджек. Талебелер 
оджаны хайырлайджакълар. 

Келеджек заман фииллери фиильнинъ 
шимдики заман шеклине -джакъ / -джек 
ялгъамалары къошулувынен япыла. 

Меселя: яза-джакъ, келе-джек. 


92-мешгъулиет. Берильген фииллерге -джакъ я да 
-джек ялгъамаларыны къошып язынъыз. 


-джакъ -джек 
къаладжакъ келеджек 
бара... кете... 
айта... бере... 
яза... тике... 

окъуй... оре... 
къаза... севе... 


93-мешгъулиет. Окъунъыз. 


1. Ярын бизде дёрт дерс оладжакъ. Дерс- 
лерден сонъ Къадыр оджамызнен къырымта- 
тар санат музейине бараджакъмыз. 2. Анам 
кобете пиширеджек, мен исе онъа ярдым эте- 
джегим. З. Келеджек сенеден башлап, мен 
музыка мектебине къатнайджагъым. Анда кема- 
не чалмагъа огренеджегим. 4. Мектебимизде 
шиир ярышы оладжакъ. Амет достум бу ярышта 
иштирак этеджек. 

Джумлелерни дефтеринъизге язынъыз. Келеджек заман 


фииллерини къайд этинъиз. Олар насыл суаллерге дже- 
вап берелер? 


94-мешгъулиет. Фииллерни учь сырагъа язынъыз. 


Бегендим, оседжек, ойнай, агьлайджакь, 
тюшюнесинь, язаджакьсьнь, чапалар, секире, 
шенълендик, къоркъты, динълейим, ойнайлар, 
сызды, къуванды, ачыладжакъ, йырлайджакъ- 
мыз, къайттыкъ, тедавийлендинъ, сагььіндькь, 
утюлейджексинъ, юваджакълар, айретленди, 
яздыкъ, чалыша, кельди, бояладыкъ, тюшюндим. 


Кечкен Шимдики Келеджек 
заман фиили | заман фиили | заман фиили 


95-мешгъулиет. Дерсликнинь «Окъув» къысмындан 
теркибинде фиильнинъ кечкен заман шекли олгъан 5 
джумлени тапып, дефтеринъизге язып алынъыз. Фиил- 
лерде ялгъаманы къайд этинъиз. 

Юнус Къандым 


Къача озени 


Озеннинъ ады Къача, 
Озен кимдендир къача. 


Не кьача, кимден кьача? 
Джевабын бермей Кьача. 


Къачанынъ суву тыныкъ, 
Озенде кумюш балыкъ. 
Къача суву шырылдай, 
Кумюш балыкъ йылтырай. 


Акъ ташларгъа урулып, 
Сагъгъа-солгъа бурулып, 
Ёлуны девам эте, 

Къара денъизге ете. 


Коюм Къача боюнда, 

Онынъ сагъ тарафында. 
Тюкяндан алдым къармакъ, 
Макъсадым — балыкъ тутмакъ. 


Е 


2. 


Къача озенини тасвирлеген бейитлерни тапып 
окъунъыз. 
Бу озен не ерде олгъаныны билесинъизми? Айтып 
беринъиз. 


. Къырымнынъ озенлери акъкъында не билесинъиз? 


Дефтеринъизге къыскъа икяе язынъыз. 


. Шиирни эзберленъиз. 


тыныкъ — прозора, чиста 
кумюш — срібло 
къармакъ — вудка 

Къырымтатар тили 


Сайы. 
Сайы акъкъында умумий малюмат 


96-мешгъулиет. Тапмаджаларны окъунъыз. 


Бир къапыгъа киресинь, 
Учь къапыдан чыкъасынъ. 


Эки агъа-къардаш ян-янаша отура, 
Бири-бирини корьмей. 

Дёрт аягъы япалакь, 

Башында кийиз къалпакъ. 

Эки орькеч сыртында, 

Сербест юре къумларда. 


1. Джевапларны тапмакъ ичюн арифлерни догъру тер- 
типте тизинъиз: 
1. К, м, е, о, л, ь, к; 
2. К, л,е, о, з,ь, р; 
3. Д, в,е, е. 

2. Къайд этильген сёз бирикмелерини дефтеринъиз- 
ге язып алынъыз. Нумюне боюнджа баш сёзден таби 
сёзге суаль къоюнъыз. 


Нумюне: къач? 
х 
Бир къапыгъа. 


З. Исимнен багълы олгъан сёз нени бильдире? 


97-мешгъулиет. Сёз бирикмелерини окъунъыз. 
Дефтеринъизге язынъыз. Устюне къач? къачар? къа- 
чынджы? киби келишкен суальни язынъыз. Эки сёз 
бирикмесинен джумлелер уйдурып язынъыз. 


Учь къыз, алтынджы сыра, бирер китап, дёрт 
шефтали, бешер армут, дюртюнджи сокъакъ, он 
терек, онунджы майыс, учер талебе, он эки огъ- 
лан, докъузынджы афта. 

Сайы — там маналы сёз чешити. О бир 
сой предметлернинъ микьдарыны, сайы- 
сыны я да ерлешкен теркибини ифаделей 
ве исимнен багълы ола. 

Сайы къач? къачар? кьачынджы? киби 


суаллерге джевап бере. 

Меселя: беш (къач?) адам, экишер (кьа- 
чар?) дефтер; учюнджи (къачынджы?) ер, 
он-он беш (къач) талебе. 

Джумледе сайы исимнен багъланыр. 


98-мешгъулиет. Суаллерге джевап беринъиз. 


Сен къач яшындасынъ? 

Къачынджы сыныфта окъуйсынъ? 
Къорантанъызда къач адам бар? 

Олар къач яшында? 

Эр бир къоранта азасынынъ яшыны язынъыз. 


Джевапларны дефтеринъизге язынъыз. Сайыларнынъ 
астыны сызынъыз. 


99-мешгъулиет. Джумлелерни окъунъыз. 


1. Сеттар къарт бостан ичинден чубар бир 
къарпыз алып, манъа узатты. 2. Бир орман ичин- 
де дёрт кобелек яшай эди. З. Чананы къуругъан 
пытакъларгъа, одунгъа толдурмакъ ичюн энъ 
аздан беш-алты терекке тырмашып, онынъ къу- 
ру пытакъларыны кесмек керек ола. Бу иш эки- 
учь саат вакъыт ала. 4. Эгер кисенъ ичинде юзь 
он кумюш олгъан олса, мында тек юзь кумюш 
бар экен. Демек, бу кисе сенинъки дегиль. 

1. Джумлелерден сайыларны ве оларгъа манаджа багъ- 
лы исимлерни тапып, дефтеринъизге язып алынъыз. 
2. Бир, дёрт сайыларынен джумлелер уйдурынъыз. 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћірѕ://ітго.доу.иа 


100-мешгъулиет. Тапмаджаны окъунъыз. Джева- 
’ быны тапынъыз. 


Еди агъа-къардаш бар, 
Яшлары бир, адлары башкъа. 
лу. 1. Тапмаджаны акъылда тутып, дефтеринъизге язы- 
Ея нъыз. Сайыны къайд этинъиз. 
ЕЕ? 
2. Афтада къач кунь бар? Оларнынъ адларыны 
хатырланъыз. 
З. Афтанынъ куньлерини невбетнен нумюне боюнджа 
язынъыз. Нумюне: 
Афтанынъ биринджи куню — базарэртеси; 


Афтаныньъ ... куню — ... ; 
Афтаныньъ ... куню — ... ; 
Афтаныньъ ... куню — ... ; 
Афтаныньъ ... куню — ... ; 
Афтаныньъ ... куню — ... ; 
Афтанынь ... куню — ... . 


Эмиль Амиттен 


Денъиз 
«Денъиз ташчыкълары» икяесинден парча 


Эльмира башта денъиз корьмеген эди. 
Денъиз акъкъында онъа къартанасы чокъ икяе 
эте эди. Анасынен бабасы да чокъ айта эдилер. 
Эльмира оны о къадар балабан, сынъырсыз, о 
къадар мавы, ешиль, о къадар къарарсыз дюль- 
бер, аджайип беллемей эди. 

Эльмира да сувдан бурунынынъ уджуны 
чыкъарып тургъан ташнынъ устюнде турмакъ 

истеди. Бабасы яваштан оны ташнынъ устюне 
къойды да, озю онынъ этегинден тутып турды. 

Далгъаларнынъ балачыкълары буюклерин- 
ден айырыла ве, келип-келип, онынъ аягъына 
урулалар. Эльмира эвде мышычыгъыны сыйпа- 
гъаны киби гуя олар шай озьлерини сыйпатмакь, 
охшатмакъ истейлер. О, авучыны далдырып, 
къою тюслю сувдан бир авуч сув алды. Авучында 
о сув, чокъракъ киби ачыкъ тюс, буллюр сувгъа 
чевирильди. Эльмира сувнынъ дадыны бакъа- 
джакъ олып агъызына алды. 

— Аджджы да о, баба! — деди Эльмира 
тааджипленип. 

— Эльбет, къызым!... 

— Я нечюн? Сен эвде экенде, барсам, де- 
нъизден ичип-ичип тояджагъым, дегенъ эдинъ 
де. Сен ичип тойдынъмы? 

— Ёкъ, къызым... 

— Я нечюн? 

— Оны не къадар чокъ ичсень, о къадар да 
чокъ ичеджегинь келе. 

Анась знди асабийленип, узакьтан злиндеки 
явлугъыны саллап, оларны чагъырып башлады. 
Бабасы Эльмираны кене къолуна котерди, ве, бир 
таштан дигерине атлай-атлай, ялыгъа чыкъты. 


1. Икяеде насыл денъиз тасвирленген? 
Ж. 2. Денъиз насыл? Джевабыны дефтеринъизге язынъыз. 
ба 3. Эльмира неге тааджипленди? Къызчыкьнынъ баба- 
сынен субетини текрар окъунъыз. 


Къара денъизнинъ ресимини япынъыз. 


сынъырзсыз — безмежний (-а 

- къарарсыз — непомірний (-а, ‚т 
нескінченний (-а 

- далдырмакъ -- занурювати 


-Ї) 
-Ї) 


Къырымтатар тили 


Замир. 
Замир акъкъында умумий малюмат 


101-мешгъулиет. Джумлелерни окъунъыз. 
1. Рустем — курешчи. | О ярышларда ишти- 


рак эте. 
2. Эмир экинджи Айше де бу сокъакъта 
сокъакъта яшай. яшай. 
З. Эмине дюльбер Бу ресимни анасына 
ресим япты. багъышлады. 


’ насыл сёз чешитлери ола? Оларнынъ ерине сагъ тараф- 
таки джумлелерде насыл сёзлер къулланылгъан? Бу 
сёзлерни язып алынъыз. 


( з! Сол тарафтаки джумлелерде къайд этильген сёзлер 
Кя 

Замир — там маналы сёз чешити. 
Замирлер джумледе исим, сыфат ве сайы 
ерине къулланылалар. 

Меселя: Алинен Звер — сыныфдашлар, 


олар экиси де пек яхшы окъуйлар. 

Бу джумленинъ экинджи къысмын- 
да Алинен Энвер ерине олар замири 
къулланыла. 


102-мешгъулиет. Окъунъыз. Бупарча къайсы масал- 
дан алынгъаныны хатырланъыз. Девамыны айтынъыз. 


— Мен озен артында бузавчыгъымызны 
бакъа эдим. Бузавчыгъымыз озеннинъ о бир 
ягъына кечти, мен де оны къайтарайым деген- 
де, урчугъым сувгъа тюшип кетти. Сонъ сизден 
къоркъып, агълап отура эдим, бир даа бир къар- 
танайчыкъ кельди де, «не агълайсынъ, къызым?» 
деп сорады. Мен исе урчугъымнынъ сувгъа 
тюшкенини ве сизден къоркъып агълагъанымны 
айттым. О мени аджыды, сонъ меним башьм- 
ны сары бир сувнен ювды ве явлукънен багъла- 
ды да, «сакъын башынъны чезме» деди. Лякин 
башым чезильген, иште, оны да сиз корьди- 
ньиз, — дей. 


‚ 1. Къайд этильген сёзлер насыл сёз чешити олалар? 


2. Экинджи ве сонъки джумлени дефтеринъизге 
кочюринъиз. 

3. Оны замири джумлелерде насыл сёзлер ерине къул- 
ланылгъан? Олар насыл сёз чешити олалар? 


103-мешгъулиет. Тапмаджаларны окъунъыз. Дже- 
вапларыны айтынъыз. 


ні З 2 Сизге тиктим кольмек, къалпакъ, 
Озюм исе къалдым чыплакъ. 

Бу кьуш асль йырламай, 
Юва ич деясамай. Хо аа 


Р 2 
Юксек кокте о уча, на 
Къанатларыны кенъ ача. \ 


Къызыл эвде юз агъа-къардаш яшай, 
Эписи бири-бирине ошай. 


Тар ве ешиль эвчикте агъа-къардашлар яшай, 
Эписи тос-томалакъ, оларны эр кес ашай. 


> 


Къайд этильген сёзлерни язып алынъыз. Бу сёзлер — 
замирлер. Бу, эписи, эр кес замирлеринен джумлелер 
уйдурып язынъыз. 


104-мешгъулиет. Джумлелерни окъунъыз. 


1. Эдие достум гуллерни севе, ... исе ляле- 
лерни севем. 2. Акъяр шеэринден мусафирлик- 
ке тизем кельди, ... бизде бир къач кунь ола- 
джакъ. З. Азбарымызда балабан кираз тереги 
осе. Эр сене ... терекнинъ берекети номай ола. 
4. Мен сени бекледим, ... исе кельмединъ. 


Нокъталар ерине келишкен замирни сечип язынъыз. 
Ярдымджы сёзлер: бу, мен, сен, о. 


105-мешгъулиет. Окъунъыз. 


Меним ..., ... ; сенинъ ... , ... ; онынъ ...,...; 
бизим ...,...; сизинъ ...,... ; оларнынъ... ‚ .... 
Берильген замирлерге келишкен исимлерни сечип 
язынъыз. 

Ярдымджы сёзлер: достунь, бабасы, къартбабамыз, 
дерсинъиз, дефтерим, топу, коюмиз, китабынъ, адре- 
сим, дерсликлери, сокъагъынъ, шеэринъиз. 


103 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћірѕ://ітго.доу.иа 


в 106-мешгъулиет. Шиирни окьунъыз. 


РЕ. 


хе р 


Ибраим Бахшыш 


104 


Мен истерим 


Мен истерим 
Меним юртум 
Менимки олсун. 


Мен истерим 
Ана юртум 
Достларгъа кульсюн. 


Мен истерим 
Арзуларым 
Ачсынлар къанат. 


Мен истерим 

Бу улькеде 

Олсун шенъ аят. 
А.Велиев 


1. Муэллифнинъ насыл истеги бар? Шиирге эсасланып, 
озь сёзлеринъизнен айтынъыз. 
2. Шиирни дефтеринъизге кочюринъиз. Къайд этильген 
замирлернинъ астыны сызынъыз. 


Дагъны кесменъиз! 


Токътамай осип юксельген, 
Байырларны ешиллеткен, 
Орталыкъны серинлеткен 
Дагьгьа зиян кетирменъиз! 

Эр тарафны яраштыргъан, 
Темиз ава азырлагъан, 
Сувны бошкъа акъытмагъан 
Дагъгъа зарар кетирменъиз! 


Улькемизни такъындыргъан, 
Серт еллерге къаршы тургъан, 
Багъ-багъчаны къорчалагъан 
Зенгин дагъны кесменъиз! 


Баарь кельсе, гузелленген, 
Бизни охшап ешилленген, 
Хасталаргъа сагълыкъ берген 
Гузель дагъны ынджытманъыз! 


К) 1. Шиирни ифадели окъунъыз. Шаир окъуйыджыларны 
«96 неге чагъыра? 


2. Шиирнинъ эсас фикрини бельгиленъиз. 


З. Дагълар насыл файда кетирелер? Шиирге эсасла- 
нып, икяе этинъиз. 


- юксельмек — підніматися 

- серинлеткен -- прохолодний (-а, -е, -1) 

. зиян, зарар — шкода 

- такъындыргъан — за текстом: прикрасив 
- охшап — пестячи 


| р 

Абадан 
агьув 
агъырмакъ 


бадем 
бадемлик 
бурьлемек 
буюмек 
вазифе 
ватандаш 
вуджут ; 
вызылдамакь 
гедже 
геджелемек 
гульгюли 
гъайры 
гъыда 
давул 
давулджы 
дакъкъа 


т 


еди 
едишер 
етекчи 
етер 
ёкъламакъ 
ёргъунлыкъ 
ёрулмакъ 
журнал 
заваллы 
замбакъ 
замир 
зийрек 


инатлыкъ 
иримек 
иштирак 
йигирми 
йыкъылмакъ 
канарья 
карпасина 
кульмек 
къабаат 
къабурчакъ 
къутармакъ 


лекели 
лекесиз 
лячин 


магьаз 
макьтанчакь 
медениетсиз 


нагьме 
нагьмели 
нагъыш 


оба 
обаламакъ 
опьмек 
пайтахт 
пенирли 
потюк 


расткельмек 
русча 

саат 
сарымсакъ 
сютлюк 

тазе 
тазермек 
тамчыламакъ 
узьмек 
унер 
фидан 
фырланта 
фыстыкъ 
хамыр 
хасталыкъ 
хасталанмакъ 
чабик 
чагъала 
чёкюч 
цемент 
циркчи 
джанавар 
джумерт 
джумертлик 
шекер 
шекерлик 


ынджытмакъ 
ыргъат 
ырылдамакъ 
эвельки 
эгильмек 
юрек 
юрексиз 
явашлатмакъ 
якъа 
янардагъ 


Ады-эсабы Єкь. — Буюк микьдарда, пек чокь. 


Акъыл бермек. -- Биревге файдаль насиатлар 
бермек, яхшы шейлерге огретмек. 


Агъзы ачылып кьалмакь. -- Айретте кьалмакь, 
пек шашмакъ. 


Аякь устюнде турамамакь. -- Пек болдурмакь. 


Аякь чалмакь. -- Аселет биревнинь ишине 
кедер зтмек. 


Башыны котермейип чалышмакъ. — Пек 
чокь ве девамлы чалышмакъ, раатланмайып 
чалышмакъ. 


Бурнуны сокъмакъ. — Биревнинъ ишине эсас- 
сыз, бильгисиз кьарьшмакь. 


Дюньягъа кельмек. — Догъулмакъ. 


Дюньянынъ бир четинде яшамакъ. — Пек 
узакъта яшамакъ. 


Къол тутмакъ. — Кимгедир ярдым этмек. 


Къолундан эр шей келе. — Эр шейни япмагъа 
бильген адам. 


Къол къавуштырып отурмакъ. — Бир шей 
япмамакъ, тенбеллешмек. 


Сёзюнинъ саиби олмакъ. — Берген сёзюни 
тутмакь. 


Юрегини ачмакь. -- Биревге арзу-истеклери, 
дуйгъулары акъкъында ачыкъ-айдын айтмакъ. 


Ел бермемек. — Биревнинъ ишине кедер этмек. 

Алма — алма терегининь мейвасы. 
Алмаларнынь чокь чешити бар. 


Багьджь / юзюмджи -- багьджылыкьнен 


огьрашкьан адам. 
Меним бабам койде багьджы олып чалыша. 


Ватанперверлик -- озь Ватаньна ве халкььна 


севги ве садыкълыкъ. 
Бедий эдебият ярдымынен балаларгъа ватанпер- 
верлик дуйгъулары ашлана. 


Декабрь — такъвим йылынынъ он экинджи айы. 
Декабрь - къыш мевсимининъ биринджи айыдыр. 


Мектеп — окъув тербиевий муэссисе; бойле 


муэссисенинъ бинасы. 
Айше мектепте окъуй. Мектебимиз шеэр мерке- 
зинде ерлешкен. 


Салы -- афтанынъ экинджи куню (базарэрте- 


синден сонъ). 
Салы куню оджамызнен музейге бараджакъмыз. 


Кок къушагъы — ягъмурдан сонъ пейда 
олгъан ве кемерге ошагъан коктеки чешит 


ренкли ёлакъ. 
Ягъмурдан сонъ кунеш чыкъты ве кокте кок къуша- 
гъы пейда олды. 


Табиат адиселери — этрафтаки табиатта 


олгъан деньишювлернинь косьтерилюви. 
Дерсте табиат адиселери акъкъында тапмаджа- 
ларны огрендик. 


Чеке — къулакътан манълайгъа къадар къафа- 
НЬНЬ КЬБІСМЬ. 
Ана тилимизде чекеге даа «самай» айталар. 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћірѕ://ітг2о.доу.иа 


Къырымтатар тили. Сёз чешитлери акъкъында 
УМУМИЙ малюмат.... лени они ааа З 


Окъув. Къар ичинде тавшанчыкълар 
Георгий Скребицкий, Вера Чаплина ........................ 6 


Къырымтатар тили. Исим. Исим акъкъында 
умумий малюмат... генда ванною 8 


Окъув. Япалакъ-япалакъ къар ягъа. 
Сейтумер Эмин. „етан мы 11 


Къырымтатар тили. Хас ве джыныс исимлер. Хас 
исимлернинъ буюк арифнен язылувы............. 16 


Окъув. Алтын башнен Хыяр баш (масал) ......... 19 


Къырымтатар тили. Исимлернинъ келиш 
ялгьамаларынен тюрленюви ......................... 25 


Окъув. Аметхан Султан. 
Тертип эткен Сание Саттарова ............................. 29 


Къырымтатар тили. Баш келиш: ким? не?.......... 31 


Окъув. Коклернинь султаны. 
Абдуреим Шейх-Заде .....................................«:. 33 


Право для безоплатного розміщення підручника в мережі Інтернет має 
Міністерство освіти і науки України ћќр://топ.доу.иа/ та Інститут модернізації змісту освіти ћіїрѕ://ітго.доу.иа 


110 

